Turisme reforça la presència de professionals a Fitur per donar protagonisme als productes i experiències – tucomarca.com\nHomeFinestraTurisme reforça la presència de professionals a Fitur per donar protagonisme als productes i experiències\n22 gener, 2019 administrador Finestra, Infraestructures, La Comarca, La Comunitat, Oci i Cultura, Política, Secció 0\nFrancesc Colomer ha presentat les novetats de la presència de la Comunitat Valenciana a Fitur 2019.\nEl secretari autonòmic de Turisme, Francesc Colomer, ha presentat les novetats de la presència de la Comunitat Valenciana en la pròxima edició de Fitur 2019, que tindrà lloc al recinte d’Ifema a Madrid del 23 al 27 de gener.\nEn aquest sentit, ha volgut remarcar l’esforç de la Generalitat durant les darreres edicions per dotar aquest certamen de major presència de professionals “per donar protagonisme als productes i experiències”.\nAixí, ha assegurat que “les prop de 200 empreses que estaran presents aquest any amb un espai de treball propi reforça la nostra concepció d’aquesta fira com una gran oportunitat per obrir-nos a nous mercats i oportunitats de negoci”.\nColomer ha volgut posar de rellevància que Fitur “és sempre la primera cita destacada de l’any per al sector turístic espanyol i valencià, així com un dels certàmens més importants a nivell mundial”. No obstant això, tal com ha apuntat, “per Turisme Comunitat Valenciana no és la primera cita de 2019, sinó que durant aquest mes ja hem mostrat tota la diversitat de la nostra oferta en altres certàmens internacionals, concretament a Àustria, Holanda, Noruega i Finlàndia” .\nCal tenir en compte que Turisme Comunitat Valenciana ha previst un intens calendari de fires, certàmens i esdeveniments promocionals per 2019. En concret té previst assistir a 29 fires de caràcter internacional i 21 certàmens nacionals, a més de realitzar més de 200 accions promocionals per tot el territori.\nPel que fa a Fitur, i tal com ha apuntat el secretari autonòmic de Turisme, “està previst donar protagonisme als diferents productes i experiències que ofereix el nostre destí amb l’objectiu d’atraure visitants i nous mercats mostrant una Comunitat Valenciana diversa, hospitalària i rica en atractius de tota mena, amb gran presència de la nostra oferta gastronòmica, cultural, patrimonial, d’interior, de costa, esportiva, etc “.\nDistribució de l’espai i novetats\nEn total, l’estand principal de la Comunitat Valenciana a Fitur, ubicat a la capçalera del pavelló 7 del recinte firal, comptarà amb un espai de 2.053 metres quadrats dividits en tres grans illes.\nD’altra banda, es mantindran els espais a la zona de Fitur LGTB i Fitur Festivals, que comptaran amb 36 metres quadrats cadascun d’ells en el Pavelló 3.\nCom a novetat, cal destacar que aquest any s’exposarà per primera vegada l’oferta de la Comunitat Valenciana a la zona de Fitur Empreses, amb un estand de Invattur que s’ubicarà al pavelló 10 en un espai de 20 metres quadrats. A això se sumarà un espai a la primera edició de Fitur Cinema, al pavelló 2, amb dos espais modulars de 5 metres quadrats.\nEl secretari autonòmic de Turisme, Francesc Colomer, ha incidit que “la nostra presència en aquests nous espais reforça l’aposta decidida per la innovació i les empreses de base tecnològica, que podran mostrar els seus avenços i projectes al sector, alhora que destinarem una zona al producte cinematogràfic, fonamental per posicionar-nos com a destinació turística de primer nivell “.\nAixí, ha apuntat que “enguany reforcem el turisme cinematogràfic des d’aquest espai a Fitur, però també amb un conveni de col·laboració amb l’Associació de Productors de la Comunitat Valenciana que ve a sumar-se als projectes que ja portem a terme amb les diferents Film Oficce valencianes a través de les línies nominatives que tenim amb Peníscola, Turisme València o Benidorm, entre d’altres “.\nLa Comunitat Valenciana participa a Fitur amb un estand conjunt distribuït en tres illes diferenciades. En la primera d’elles s’integren les sis marques turístiques: València Turisme, Castelló Mediterrani, Bendorm, Turisme València, Alacant i Costa Blanca.\nAl costat d’elles se situarà l’espai destinat al producte Festes, en el qual s’exposarà un monument de la Federació de Fogueres de Sant Joan, una Gaiata l’Ajuntament de Castelló i maquetes falleres proporcionades per la Junta Central Fallera de València.\nEl segon espai està destinat a productes i empreses i compta amb un espai central de treball en què està prevista la presència de més de 40 empreses hoteleres i agències receptives distribuïdes en taules de treball. En aquesta zona està previst ubicar també a les diferents associacions sectorials.\nPer la seva banda, la zona expositiva de producte compta amb quatre grans blocs diferenciats: Mediterrani Cultural (amb la participació de 12 empreses), Gastronòmic (amb 19 empreses), Natural (16 empreses) i Actiu (29 empreses). Aquest espai disposa de nombroses taules de treball i una zona expositiva pròpia.\nFinalment, cal apuntar que Turisme Comunitat Valenciana va adjudicar el disseny, construcció i muntatge de l’estand mitjançant concurs públic, per procediment obert, a l’empresa El Corte Inglés SA, per import 484.092 euros + 21% IVA, oferta econòmica més avantatjosa de totes les presentades .\nEs tracta d’un estand firal adaptable que a més de Fitur s’utilitzarà per a la presentació de l’oferta de la Comunitat Valenciana durant 2019 en altres 10 fires: World Travel Market Londres Intur Valladolid, IBTM World Barcelona, Madrid Fusion Madrid, Navartur Pamplona, Sevatur Sant Sebastià, Routes Europe Hannover, B-Travel Barcelona, Expovacaciones Bilbao i Aratur Saragossa.


Podi de la Cora ara tercera en la lliga en DH\n26 oct 17 A la prova de DH a Terrassa, la Cora ha acabat en segon lloc i i s'ha situat en tercer lloc a la lliga catalana en divisió d'honor\nAquest diumenge hem tingut la prova debut del club d'agility Les Fonts de Terrassa a FCAG i l'equip al complert de Divisió d'honor ha anat a fer el seu tastet al nou club.\nTant la Cora, com la Ela i en Drac tenen opcions per la lliga i ja sabem que en Taboo quan està centrat, s'emporta totes les mànegues, o sigui que els nostres compis anaven a per totes.\nLa prova ha començat amb un jumping d'allò més enrevessat i ràpid que ens ha fet patir a tots. L'Ela, ha sortit amb ganes i, si calia, sense la Neus però aquesta li ha dit que l'esperes i tornés al "quiet" que ella preferia sortir amb avantatge. Una entrada de pals complicada els ha comportat un refús i tot i algun ensurt en els següents salts per darrera, la pista ha estat molt bona i veloç.\nEn Taboo s'ha eliminat en un d'aquests salts per darrere complicats i, tot i que l'Estel ha repetit la seqüència, ell ho ha fet igual. Per estar esterilitzat, els té molt ben posats en Taboo.\nDesprés, tant en Drac com la Cora han aconseguit finalitzar aquest exigent jumping a 0.\nA l'agility, seguiem amb el mateix estil de pistes, rapides i amb molts "reres". La Ela ha sortit molt veloç i encara es creixia més als túnels. Només ha comès una refusada a l'eslàlom, s'ho hauran d'apuntar com a deures per la setmana vinent.\nEn Taboo ha sortit molt flipat i s'ha eliminat en un salt que, òbviament, era per darrere però ell l'ha fet recte. Això si, l'Estel ha aprofitat que estava eliminat per felicitar-lo per la zona del balancí.\nEn Drac anava a zero i amb ganes de guanyar la prova però s'ha eliminat en ser absorbit per un túnel, el que li ha fet perdre el lideratge de la lliga en la seva categoria.\nAra bé, per compensar-hoi, la nostra implacable Cora ha fet la pista a zero, aconseguint la segona posició a la classificació conjunta i pujant al podi, I (en majúscules) AVANÇANT-SE FINS LA TERCERA POSICIÓ DEL PODI DE LA LLIGA!!!. Enhorabona Juli i Cora, sou molt grans!\nLa setmana que ve, correrem a Lleida. A seguir lluitant caniquillus!


Fenologia i Meteorologia a l'Alta Segarra: Fotografies de la setmana (18 al 24 de gener de 2016)\nDilluns 18 de gener: la setmana començava amb el pas d'un nou front front atlàntic durant el matí, molt poc actiu i que ni tant sols va arribar a tapar el cel. Imatge a mig matí a Castellfollit del Boix:\nDimarts 19 de gener: dia de temps molt tranquil, amb sol i núvols prims a la tarda. Imatge a mitja tarda a Calaf mirant cap a Aleny:\nDimecres 20 de gener: durant el matí vam tenir alguns núvols,però de cara a la tarda el cel va quedar ben clar ja que el front que ens va afectar es va allunyar amb rapidesa. Imatge a mitja tarda:\nDijous 21 de gener: de nou el temps va ser molt estable, amb cel serè de punta a punta de dia. Imatge al final de la tarda a Calaf:\nDivendres 22 de gener: el pas d'un nou front a la tarda va portar molts núvols però un cop més sense precipitacions. Imatge a primera hora de la tarda:\nDissabte 23 de gener: el matí va estar dominat pels intervals de núvols alts i mitjos, mentre que la tarda es va caracteritzar pel cel ben serè. Imatge a primera hora de la tarda a Castellfollit de Riubregós:\nDiumenge 24 de gener: el dia és de nou anticiclònic, amb sol fins a mig matí, boires i núvols baixos a migdia i de nou sol a la tarda però amb molta boirina, tal i com es pot veure a la imatge:\nPublicat per Josep Raich Duarri a 17:11


Este diumenge, l'última funció de "L'Aneguet Lleig" en el TEM\nL’Aneguet lleig és un conte que ha romàs intacte des del segle XIX fins als nostres dies. Segurament el seu autor, el danés Hans Christian Andersen, no va pensar que la seua història travessaria el temps i l’espai.\nI així va ser. En el Teatre Escalante s’han realitzat funcions de L’Anuguet Lleig, adaptació valenciana dirigida per Carlos Alberola, des de gener fins este diumenge 5 de febrer, que es realitzarà l’última funció en el TEM. Per esta temporada El Musical acull les obres del Escalante a causa de les reparacions dels danys estructurals detectats per la Diputació.\nAmb el guardó al millor espectacle musical en els Premis Max 2016, la companyia Albena Teatre ha convertit la trama original de Andersen en un musical en escena amb cançons, coreografies i molt color. L’espai on ocorren els fets? L’Albufera de Valencia, amb un aneguet lleig del lloc com a protagonista acompanyat per altres espècies de l’ecosistema.\nMax, l’aneguet d’este xou, no és el que va imaginar l’escriptor nòrdic. L’humor és un dels elements especials, al mateix temps que l’esment a les xarxes socials i la cultura popular, sumat als llocs de València, com el Túria i Catarroja, que situen a l’espectador en un lloc conegut. La interpretació també s’enfoca en els oblidats, aquells que se senten diferents per una o una altra circumstància.\nEsta rondalla captivarà als xiquets i xiquetes valencians amb la seua originalitat i també amb el context proper en la qual està situada. Però també cridarà l’atenció dels majors, els qui veuran en el personatge principal una bona raó per a entendre la naturalesa de l’autoestima, i així cultivar-la i ensenyar-la.


Enxampen un veí de Martorell drogat conduint en sentit contrari a l’A-2 - Regió7 :: El Diari de la Catalunya Central\nEnxampen un veí de Martorell drogat conduint en sentit contrari a l’A-2\nacn. martorell 02.12.2020 | 23:04\nEnxampen un veí de Martorell drogat conduint en sentit contrari a l’A-2 Regió7\nEls Mossos d´Esquadra van aturar dissabte un veí de Martorell que va conduir més de 8 quilòmetres en sentit contrari per l´A-2 i que va donar positiu en drogues. Els fets van tenir lloc cap a les 2.00 hores, quan els agents van saber que diversos vehicles s´havien creuat amb un en sentit contrari a l´A-2, a Martorell.\nUn dels usuaris, un agent fora de servei, va haver de maniobrar bruscament per no xocar. Aquest mateix agent va fer un canvi de sentit a la sortida més propera i es va posar en paral·lel a l´infractor, fent-li senyals perquè s´aturés però el conductor va continuar en sentit contrari més de vuit quilòmetres fins que una patrulla va aturar-lo a Castellbisbal. El conductor va donar negatiu en alcohol i positiu en drogues.\nL´infractor va ser denunciat penalment i serà citat pel jutjat de Rubí per un delicte de conducció temerària i per conduir sota els efectes de les drogues.


La costa del Parc Natural de Llevant vista des de LA BALEAR\nVeure el Parc Natural de Llevant des de la mar és molt diferent i molt especial, la setmana passada 64 persones pogueren gaudir d’aquest luxe navegant amb la Balear. Conèixer la història del llevant des de la mar et transporta a altres temps i et fa valorar i estimar el nostre ric I valuós patrimoni.\nEls primers dies vàrem fer dues barcades d’agraïment pels col·laboradors de la comarca que durant l’any compartiren els seus coneixements amb els diferents participants de les activitats que es programen durant l’any en el parc.\nDes de el Parc Natural de la Península de Llevant, agraïm a la tripulació de la Balear per compartir aquests dies d’estiu amb nosaltres.\nArxivat com a: Actualitat, Parc Natural de la Península de Llevant Etiquetat com a: actualitat, Parc Natural de la Península de Llevant


Serveis i Espais > Enoturisme\nACTIVITATS A LA FINCA\nSEGWAYS / QUADS\nUna de les característiques principals de la finca de Can Macià i del seu entorn són les infinites possibilitats que ofereixen els seus camins de terra per realitzar rutes en segways o quads, adaptables a tots els nivells i sense sortir en cap moment dels límits de la finca.\nPeríode: Tot l’any, amb reserva prèvia.\n(*) Aquesta activitat complementa qualsevol de les visites.\nDes del pati de la masia, s'ofereix una excursió en bicicleta que ressegueix l'anomenada ruta de les vinyes. Els participants visiten la font de Can Macià i el pantà i, pel camí de Montserrat, voregen el Puig Aguilera, des d'on gaudeixen d'una vista privilegiada de la comarca.\nDurada: Entre 45 minuts i 90 minuts.\nActivitat que combina les noves tecnologies i la natura, amb l'objectiu de cercar diferents “tresors” ocults pels voltants de Can Macià. Els participants disposen d'una tablet amb GPS i càmera i d'una aplicació específica per a l'activitat. El Geocatching és l'excusa perfecta per fer una passejada per la zona i gaudir del joc en equip.\nDurada: Entre 90 minuts i 4 hores.\nUna de les característiques principals de Can Macià i del seu entorn són els múltiples camins de terra, que permeten realitzar una gran quantitat de rutes en 4x4, adaptables a tots els nivells, sense sortir en cap moment dels límits de la finca.\nReunits davant de la masia, els participants reben un detallat briefing on s'explica el funcionament dels vehicles 4x4 que conduiran i tota la informació del roadbook de la ruta.\nDurada: Entre 90 minuts i 3 hores.\nPeríode: Tot l'any amb reserva prèvia.\nEn aquesta activitat, es sobrevola la finca en tota la seva extensió sobre la Conca del riu Anoia. Els globus s'enlairen als mateixos terrenys de Can Macià, des de l’aeròdrom d’Òdena, mundialment conegut per la celebració del European Balloon Festival.\nDurada: 2 hores (*)\n(*) La durada del vol és aproximadament d'una hora. La resta del temps es dedica al muntatge i desmuntatge del globus.\n(**) Activitat lligada a les condicions meteorològiques.\n(***) Aquesta activitat complementa qualsevol de les visites.\nLa visita a Can Macià o la realització de qualsevol de les activitats que s'ofereixen pot complementar-se amb una experiència única, com és sobrevolar les muntanyes de Montserrat en helicòpter i arribar a la finca en helicòpter, aterrant al pati de la casa pairal. Inoblidable.\nMínim: 10 persones\n(*) Activitat lligada a les condicions meteorològiques.\n(**) Activitat que complementa qualsevol de les visites.\nOmple les dades d'aquest formulari i contactarem amb tu el més aviat possible, o trucan´s al 608 503 486\nDe conformitat amb el que disposa l'article 5 de la LO 15/1999, de 13 de desembre, de protecció de dades de caràcter personal, s'informa a les persones que emplenin les butlletes contingudes en aquest lloc web que les seves dades personals quedaran incorporades en un fitxer, comunicat al Registre General de Protecció de Dades, amb la finalitat de poder satisfer la vostra sol·licitud i fer-vos arribar la informació sobre els nostres serveis per correu electrònic o ordinari. El responsable d'aquests fitxers és FERMÍ BOHIGAS S.A., domiciliada al carrer Finca Can Macià, s/n ODENA 08711, davant la qual podeu exercir, en els termes establerts en l'esmentada normativa, els drets d'accés, rectificació, cancel·lació i oposició respecte de les dades incloses en els fitxers, adreçant-vos a administracio@bohigas.es\nFERMÍ BOHIGAS S.A. us informa de que té implantades les mesures de seguretat tècniques i organitzatives necessàries per garantir la seguretat de les vostres dades de caràcter personal i evitar-ne l'alteració, pèrdua i tractament i/o accés no autoritzat .\nFINCA CAN MACIÀ / 08711 ÒDENA (BARCELONA) / T +34 93 804 81 00 / INFO@BOHIGAS.ES


La Policia Municipal de Girona suprimeix la Unitat de Mediació - El Gerió Digital\nDelega la funció als agents de carrer\nDissabte, 28 de desembre de 2019 09:00h\nLa Unitat de Mediació de la Policia Municipal de Girona desapareixerà a partir de l'inici del 2020 amb una reestructuració del cos policial. Es tracta d'un nou projecte que pretén augmentar la proximitat dels agents policials i per això aquests assumiran la tasca de la unitat.\nEls agents rebran "una formació específica" sobre mediació per tal que aquests "puguin actuar" en una primera instància de desacord, tal com ha detallat l'intendent Joan Jou. L'objectiu de la formació és que "tinguin tècniques per establir aquesta primera mediació".\nDe tota manera, si no és possible arribar a un acord amb les parts implicades o veuen que " necessiten coneixements específics", se'ls derivarà a altres institucions que tenen serveis similars però "més especialitzats". Jou ha explicat que el Col·legi d'Advocats de Girona compta amb un servei similar al que fins ara oferia la Unitat de Mediació del cos municipal i ara hi derivaran part dels casos que no puguin resoldre.\nJou ha detallat que en la majoria de casos es tracta de "problemes veïnals" que comporten dificultats en la "convivència". Alguns dels casos són queixes de ciutadans perquè el seu veí fa molt de soroll o persones que viuen en un bloc de pisos i tenen animala de companyia, però la resta de veïns no el volen.\nEl cos ha rebut un premi de mediació\nLa Policia Municipal de Girona va rebre un premi el mes de gener d'aquest 2019 pel projecte Facilitadors 3.0. Es tracta del guardó ADR i Mediació que atorga el Departament de Justícia per reconèixer l'originalitat d'alguns dels projectes de mediació que es fan a Catalunya.


Dardos en Tarragona: Destí Winmau 2019: Resultats 4rt Open - Campió Josep Arimany\nDestí Winmau 2019: Resultats 4rt Open - Campió Josep Arimany\nJosep Arimany es proclama campió del 4rt Open Destí Winmau 2019, assolint alçar-se campió a la tercera final que arriba aquesta temporada.\nAquest dissabte 16 de febrer de 2019 s'ha celebrat el 4rt Open del Destí Winmau 2019, prova puntuable del rànquing de la Federació Catalana de Dards. La cita ha estat a la seu del Club Dards La Xarxa i ha comptat amb una participació de 34 esportistes, 6 dones i 28 homes. Les cinc línies de tir van començar a sumar partides poc desprès de les 16h i fins quasi les 21h, assolint un bon ritme de competició.\nEl millor esportista local, dels set esportistes participants del CD La Xarxa, el club degà dels dards catalans, va ser Hilari Pons que va acabar en 3er lloc desprès de perdre a semifinals davant d'en Josep Arimany per 4-1. Per arribar a semifinals va haver de guanyar a en Jonathan Martín (CD Terrassa) 4-0, i als companys de club Enric Cid i Eduard Vilaplana per 4-1.\nPel que fa a les jugadores femenines van entrar repartides al quadrant, on aquest cop les millor vab ser Maria José Gómez (CD Olot) amb un 5è lloc al perdre a quarts de final davant del seu company de club, en Josep Arimany per 4-0. I l'altra jugadora destacada va ser Iolanda Riba (CD Baix Camp) que a quarts de final es va creuar també amb un company de club, en Gabi Olivé que la va guanyar 4-2 quedant també en cinquè lloc.\nLa final d'aquest Open la van protagonitzar per un cantó en Josep Arimany (CD Olot) que per tercer cop es classificava per una final aquesta temporada i per l'altre en Raul Invernon (FCD Independent) que a semis va derrotar a en Gabi Olivé per 4-0. En Martín Martí (FCD Independent) va ser eliminat per en Samuel Famoso (CD Terrassa) per 4-2 a primer ronda i va quedar fora de la final per primera vegada aquest any. La final va ser un pur espectàcle entre en Josep i Raul, amb moltes tires de 100 o més i molt poques errades a doble. El més encertat va ser en Josep Arimany, que un cop més va fer gaudir al públic amb una brillant exhibició i amb un 2-4 es va fer amb la victòria final davant d'un, també brillant Raul Invernon.\nAl marge, a la zona de descàrregues, trobareu el quadrant de la competició i la classificació del 4rt Open Destí Winmau 2019.\nLa propera cita és el 23 de març de 2019 a Rus, on a les 16h la gran cita amb el 5è. Open Destí Winmau 2019 (veure informació aquí). Aquest puntuable s'havia de celebrar a Esplugues de Llobregat, però finalment l'Esplugues CD ha renunciat a acollir la cita. Detall del Calendari complert del ránquing FCD\n5è. 23-03-2019 Seu del CD Baix Camp a Reus (info)


Onda publica les ajudes per a rehabilitar façanes i cobertes d'habitatges del centre històric | Castelló Extra\nOnda publica les ajudes per a rehabilitar façanes i cobertes d'habitatges del centre històric\nL’Ajuntament d’Onda ha convocat una línia d’ajudes per a escometre obres de rehabilitació i pintura de façanes i cobertes en els habitatges situats en el centre històric protegit. Aquesta mesura respon al compromís de l’actual equip de govern per embellir i adequar la zona centre de la ciutat, a fi de millorar la qualitat de vida dels veïns i sumar valor cultural i artístic a aquesta zona tan concorreguda per visitants.\nAquestes ajudes les podran sol·licitar els propietaris, arrendataris o comunitats de veïns. La data per a la presentació de sol·licituds expira el 15 d’octubre de 2020. Així mateix, les bases completes es poden consultar en el Butlletí Oficial de la Província del dissabte 15 de febrer.\nEn paral·lel, l’Ajuntament també subvenciona l’adequació dels habitatges a les necessitats de les persones majors de 65 anys, amb ajudes de fins a 5.000 euros, així com el cost de l’Informe d’avaluació de les edificacions, obligat per a aquells habitatges de més de 50 anys d’antiguitat, amb ajudes de 500 euros per a edificis plurifamiliars o residencials múltiples i de 300 euros per a habitatges individuals.


El circ contemporani d'Animal Religion inaugurarà la Sala Tallers amb 'Ahir', una "poètica" reflexió sobre el passat La República\nEl circ contemporani d’Animal Religion inaugurarà la Sala Tallers amb ‘Ahir’, una “poètica” reflexió sobre el passat\nACN Barcelona.-El circ contemporani de la companyia Animal Religion inaugurarà aquest dimecres la Sala Tallers del Teatre Nacional de Catalunya (TNC) amb la “poètica” proposta ‘Ahir’, dels autors Quim Girón, […]\nACN Barcelona.-El circ contemporani de la companyia Animal Religion inaugurarà aquest dimecres la Sala Tallers del Teatre Nacional de Catalunya (TNC) amb la “poètica” proposta ‘Ahir’, dels autors Quim Girón, Joana Serra i Joan Cot Ros. Segons la directora, Carlota Grau, és un “diàleg amb el passat que es pregunta quan comença i quan acaba l’ahir”, i es qüestiona els límits del temps, la continuïtat lineal, la construcció cultural i el seu funcionament. La companyia inclourà per primer cop el text en un dels seus espectacles, una aposta amb la qual busca “obrir-se”, segons l’artista Quim Girón. Partint de la llum, el cos, la música i el so com a materials escènics, ‘Ahir’ mostrarà “un Quim molt proper a través d’experiències personals i del seu imaginari”.\nGirón traslladarà aquesta reflexió sobre el temps a l’escenari mitjançant records, malsons o pel·lícules que l’ha marcat: “Ens farà viatjar a diversos universos on l’espectador se sentirà interpel·lat tant a nivell de sensacions com a nivell de la seva imaginació”.Girón ha avisat que és un espectacle que assumeix riscos. Primer perquè “és arriscat en què un artista de circ que no ha parlat mai en públic faci un text”, mentre que Grau ha afegit que hi ha una part de la mirada personal del Quim que forma part de l’espectacle, i això inclou cert “risc” pel que fa a la seva “honestedat i sinceritat”. També, Grau ha incidit en l’estructura de la proposta, que transporta a diversos espais i que fa somiar: “El risc també hi és en l’estructura de l’espectacle i pot recordar a somnis i imaginacions”.Per a ella, el resultat és una “una oda a la imaginació, molt necessària actualment”, i ha afegit que aquest espectacle, ple de preguntes sense resposta, “convida a plantejar-se fins a quin punt ens creem un concepte per explicar la realitat”, especialment en relació al temps. En aquesta línia, Girón ha destacat que la proposta “té un efecte” en el públic i el convida a preguntar-se quin és el seu ‘ahir’, ja que cadascú té la seva pròpia experiència. Tanmateix, Grau ha avisat que “el recorregut acaba posant més ènfasi sobre l’aquí i l’ara”.Vincle amb el circ tradicionalGirón ha explicat que l’espectacle incorpora acrobàcies i verticals, tot i que també explora els aeris. A més, ha dit que “hi ha un intent de fer un enllaç amb les formes de circ tradicional”, en un record al seu temps d’aprenentatge, del qual va sortir sent un artista contemporani, ha dit. Segons ha considerat, la seva renovació és preguntar-se si l’abecedari del circ tradicional el pot presentar des d’altres perspectives, per exemple, des de la concepció del temps.Música analògicaPel que fa a l’elaboració de la música, Joan Cot Ros ha precisat que “tota la música està feta en directe i tot amb materials del passat”. A més, tots els instruments que s’utilitzen són analògics, o no hi ha res digital. A la il·luminació, Joana Serra ha detallat que va començar a treballar amb enregistraments lumínics del dia anterior amb la intenció de “desenvolupar un treball d’arrel de buscar la llum”.Tan la música com la il·luminació van de la mà de l’escenografia, que Grau ha detallat que sorgeix del mateix qüestionament i remet a un espai oníric on tot és possible: “Un espai buit. Un forat negre”. Serra ha destacat que aquest espai és discret, però clar visualment i que no destaca per sobre de la peça, sinó que aprofundeix en la “circularitat” del temps.


Un val en efectiu és un formulari estàndard que s’utilitza per documentar un pagament en efectiu petit. Quan algú vol retirar diners en efectiu del fons de caixa petita, aquesta persona omple el val de caixa per indicar el motiu de la retirada i, a canvi, rep diners en efectiu del guardià de caixa petita. Si la persona que sol·licita diners en efectiu ho fa perquè vol reemborsar una despesa que ja ha pagat amb els seus propis fons, també hauria de grapar el rebut corresponent de la transacció de compra original al val de caixa. Els vals s’emmagatzemen com a registres comptables.\nEl depositari de diners en efectiu petit utilitza el val de diners en efectiu per conciliar el fons de diners en efectiu petit. En sumar tots els efectius disponibles amb els imports indicats en els vals d’efectiu, el total hauria de ser igual al total d’efectiu designat per al fons d’efectiu petit.\nEl formulari de val de diners hauria de contenir espai per al nom del destinatari de l’efectiu, les inicials d’aquesta persona, l’import de l’efectiu desemborsat, la data, el motiu del desemborsament i el codi del compte al qual s’hauria de carregar el desemborsament. Els formularis també es poden numerar prèviament per tal de garantir que tots els formularis han estat comptabilitzats.\nEl personal d’auditoria interna pot programar una revisió dels vals d’efectiu, per veure si els articles reemborsats compleixen la política d’ús en efectiu petit de la companyia.


#NiFatxesNiHòsties - Levante-EMV\njosep ribera | secretari d'imatge i comunicació d'erpv-camp de morvedre 07.11.2019 | 19:52\nLa campanya electoral està molt lluny de transcórrer dins de la normalitat democràtica. Uns eleccions que s'han fet coincidir amb la sentència contra els presos polític catalans no poden ser normals. El president en funcions, Pedro Sánchez, ho ha fet així amb la intenció de traure'n rèdit polític.\nERPV hem hagut d'aguantar dia sí dia també que la nostra propaganda electoral desapareguera dels carrers. A l'inici de la campanya, els cartells d'ERPV, amb la imatge d'Oriol Junqueras i els lemes Amnistia i Autodeterminació van aparèixer enganxats damunt del cotxe del regidor d'ERPV a Faura Domènec Garcia.\nEns neguen el dret democràtic a ser en unes eleccions. I el que és més greu: ens situen en el centre de la diana, en una actitud que només es pot interpretar com una amenaça. No cal ser molt suspicaços per intuir qui són els responsables d'aquestes accions: individus de l'extrema dreta.\nEl feixisme està actuant contra l'independentisme amb la impunitat i la connivència d'una societat que li ha atorgat carta de normalitat. Que un partit feixista com VOX es permeta fer apologia del franquisme i actue contra la llibertat d'expressió a cara descoberta només pot ser el símptoma de la degeneració democràtica del règim del 78.\nEls fets s'han continuat repetint durant tota la setmana: a Faura ens van robar una pancarta en qüestió d'hores; a tot Les Valls nombrosos cartells d'ERPV han estat arrencants sense que els partits anomenats d'esquerra diguen ni piu; els mateixos partits que es queixen de sofrir unes accions semblants a Gilet. Potser comparteixen amb VOX la voluntat d'invisibilitzar-nos o d'il·legalitzar-nos. Democràcia? Quina Democràcia? La que concedeix passaport de normalitat al feixisme?\nLa impunitat de VOX ha arribat fins al punt que la síndica a les Corts Valencianes, Ana Vega Campos, i els diputats David García i Miguel Pascual van esgarrar-nos una pancarta a Ontinyent i ho feien públic a Twitter. Els serveis jurídics d'ERPV han interposat una denúncia davant la Junta Electoral Provincial de València, en què es recorda que la LOREG castiga aquestes accions amb multes i penes privatives de llibertat.\nEn aquest context, ERPV ha posat en marxa la campanya #NiFatxesNiHòsties. Volem visibilitzar l'anomalia democràtica dels atacs que estem rebent. I que la societat prenga consciència del perill que representa donar carta democràtica a organitzacions com VOX.\nPotser, el mateixos mitjans de comunicació espanyols, que ja van fer una campanya gratuïta al feixisme quan no tenien encara ni un representant electe, haurien de reflexionar fins a quin punt no són responsables de la situació. Amb el feixisme no es dialoga: se'l combat. No hi ha prou amb el gest de traure la mòmia de Franco del mausoleu. Cal impedir que els seus cadells continuen campant amb impunitat.


Sembla que estar al dia de la modernitat, estar al cas dels canvis que fa la societat, ha de comportar un guany de recursos, habilitats, competències i sabers. Mirat així el progrés no seria cap pèrdua, sinó una millora. Però hi ha un tema que, si més no, sembla contradictori, i és la manera com es valoren les persones grans. Si donem una ullada panoràmica veiem que hi ha hagut canvis en la manera com es valoren les aportacions de la filosofia i la literatura al llarg del temps. El llenguatge verbal era fonamental per poder pensar, raonar, reflexionar, expressar idees i assolir saviesa, una valoració que es va mantenir al llarg dels temps.\nPerò sembla que ara han canviat les prioritats i es valora tant la tecnologia que sembla que només poden tenir saviesa i coneixement les persones que estan al dia dels canvis en els dispositius i dominen el llenguatge tecnològic. D’aquest àmbit tècnic i tecnològic qui en té més coneixement són les generacions joves, per l’ús que en fan, l’interès que els desperta i les pràctiques professionals. Però aquesta és una interpretació esbiaixada que deixa fora de lloc moltes de les persones, alhora que molts coneixements es menystenen perquè no tenen la mateixa categoria de modernitat.\nA més, no ens enganyem: no és aquest l’únic saber. Per què donem aquesta categoria a la tecnologia? Per què ens hem oblidat de la poesia, la filosofia, la història, l’art i aquests llenguatges que ens permeten construir pensament i desenvolupar la capacitat de reflexió, d’anàlisi i de comunicació humana? Quin lloc donem al llenguatge musical, visual i plàstic, corporal? Quan necessitem expressar sentiments -no només emocions- i pensaments veiem que sovint ens falten paraules. Per què no donem importància als dibuixos quan són una font claríssima d’expressió? Per què ens agraden més les emoticones o les xarxes virtuals que els matisos i les relacions interpersonals?\nNo cal que fem lleis per regular l’ús de les tecnologies i els dispositius. Potser el que cal és potenciar les relacions, els debats, el joc al pati, les assemblees per compartir punts de vista; proposar dilemes, establir comparacions de situacions i fets, o explicar una idea amb més matisos i no només amb paraules comodí com ara xulo, guai o d’altres que serveixen per a tot i per a res.


Agenda de la Diputació de Lleida\tMostrant de 1 a 40 de 40 entrades disponibles d'agost de 2012\nFesta Major de Sant Ramon. Tres Tombs. Sant Ramon\nEl president de la Diputació, Joan Reñé, participarà en la celebració dels Tres\nTombs de Sant Ramon, dins els actes previstos per la Festa Major del\nmunicipi. El president serà l’encarregat de lliurar la bandera dels traginers al\ntractor més antic que hi participi i assistirà a la benedicció i l’inici dels Tres\nTombs, que tindrà lloc al Santuari de Sant Ramon. Posteriorment, assistirà a\nla missa oficiada pel bisbe de Solsona, Xavier Novell.\n26a Paella Popular. Aitona.\nEl president de la Diputació, Joan Reñé, participarà a la 26a Paella Popular\nd’Aitona, que s’organitza dins els actes de la Festa Major. A la trobada també\nhi participarà el conseller d’Interior de la Generalitat, Felip Puig. La Paella\ntindrà lloc al poliesportiu del municipi.\nActe de Cloenda de la 8a edició de les sardanes a la fresca 2012. Aspa.\nEl vicepresident quart de la Diputació de Lleida, Josep Ibarz, participarà en\nl’acte de cloenda de la 8a edició de les sardanes a la fresca 2012, que tindrà\nlloc al poliesportiu d’Aspa. Durant l’acte es farà l’entrega de diplomes a les\nentitats sardanistes i hi haurà ballada de sardanes amb la Cobla Tàrrega.\nVisita al municipi de Les Borges Blanques.\nEl president de la Diputació, Joan Reñé, es desplaçarà a Les Borges Blanques, on visitarà l’Espai Macià i inaugurarà les obres de remodelació del carrer Ensenyança. Dimecres, 29 d'agost de 2012\nPregó de Festa Major d'El Palau d'Angesola.\nEl president de la Diputació, Joan Reñé, assistirà a la Missa de Festa Major d’El Palau d’Anglesola i a la presentació del llibre “Joan Robles i Mateu (1899-1994), un escultor d’imatgeria religiosa popular”, que tindrà lloc a l’Avinguda d’El Poal. Posteriorment, el president inaugurarà un monument commemoratiu de la Guerra Civil i serà l’encarregat de fer el pregó d’inici de Festes d’El Palau d’Anglesola. 16:30\nPresentació del 14è Cicle de Teatre “Apassiona’t” de Cervera. Sala de premsa. Diputació de Lleida.\nLa vicepresidenta de l’Institut d’Estudis Ilerdencs, Rosa Pujol, participarà en la presentació del 14è Cicle de Teatre Apassiona’t de Cervera, que tindrà lloc a la sala de premsa de la Diputació de Lleida. L’acte comptarà amb la participació del paer en cap de Cervera, Ramon Royes; del regidor de Cultura de la Paeria, Marc Holgado; del president de l’Associació El Teló, Ramon Subias, i del president del Patronat de la Passió i membre de l’Associació El Teló, Jaume Rossich.\nActes de la Festa Major de Tiurana.\nEl vicepresident primer de la Diputació de Lleida, Miquel Padilla, assistirà als actes de Festa Major del municipi de Tiurana. En primer lloc, se celebrarà la Santa Missa a l’Ermita de la Mare de Déu del Solès. Posteriorment, tindrà lloc l’acte de benvinguda a la vila i el recorregut pels indrets més rellevants del municipi.\nLliurament de premis de la Mostra de Cinema Rural “MosTremp”. Teatre la Lira. Tremp\nLa vicepresidenta de la Fundació Pública Institut d’Estudis Ilerdencs (IEI), Rosa Pujol, participarà en l’acte de lliurament de premis de la Mostra de Cinema Rural “MosTremp”, que se celebrarà al Teatre la Lira de Tremp.\nSortida de la Volta Ciclista a Espanya. Parc Científic de Gardeny. Lleida\nEl vicepresident primer de la Diputació de Lleida, Miquel Padilla, assistirà a la sortida de la Volta Ciclista a Espanya, que tindrà lloc al Parc Científic de Gardeny. 20:00\nVIII Cicle de Concerts de la Ruta del Cister. Reial Monestir de Vallbona de les Monges.\nLa diputada Josefina Bernades assistirà al concert a càrrec de Brossa Quartet de Corda, que s’emmarca dins les activitats del VIII Cicle de Concerts de la Ruta del Cister. El concert tindrà lloc al Monestir de Vallbona de les Monges.\nFesta de l’Aquelarre de Cervera.\nLa vicepresidenta segona de la Diputació de Lleida, Rosa Perelló, assistirà a la Festa de l’Aquelarre, que començarà al costat de la Universitat de Cervera. Divendres, 24 d'agost de 2012\nSopar de la 28a Cassola de Pagès de Sidamon\nEl president de la Diputació, Joan Reñé, assistirà a la 28a edició de la Cassola de Pagès de Sidamon, que tindrà lloc a la pista esportiva municipal.\nPregó de Festa Major a Alpicat. Pavelló Antoni Roure Vila. Alpicat.\nEl vicepresident quart de la Diputació de Lleida, Josep Ibarz, assistirà al Pregó de festa i proclamació de les pubilles i els hereus de la Festa Major d’Alpicat, que tindrà lloc al Pavelló Esportiu Antoni Roure Vila. Dimarts, 21 d'agost de 2012\nJornada “L’organització territorial: de les necessitats d’avui a les de demà”. 44a edició de la Universitat Catalana d’Estiu. Prada de Conflent.\nEl president de la Diputació, Joan Reñé, intervindrà en la jornada “L’organització territorial: de les necessitats d’avui a les de demà”, que s’emmarca dins les activitats programades de la Universitat Catalana d’Estiu de Prada, a Conflent.\nVisita del president al 26è Concurs de Gossos d'Atura del Pallars. Llavorsí\nEl president de la Diputació de Lleida, Joan Reñé, assistirà al 26è Concurs de Gossos d’Atura del Pallars, que tindrà lloc a Llavorsí. El president estarà acompanyat pel vicepresident del Patronat de Turisme de la Diputació, Gerard Sabarich. Dissabte, 18 d'agost de 2012\nVIII Cicle de Concerts a La Ruta del Císter. Convent de Sant Bartomeu. Bellpuig\nLa diputada Josefina Bernades assistirà al concert de la formació “Shine”, dins el Cicle de Concerts de La Ruta del Císter, que tindrà lloc al Convent de Sant Bartomeu de Bellpuig. Divendres, 17 d'agost de 2012\nPresentació de la Mostra de Cinema “Mostremp”\nEl vicepresident primer de la Diputació de Lleida, Miquel Padilla, participarà a la roda de premsa de la presentació de la primera edició de la Mostra de Cinema “Mostremp”, que tindrà lloc a la sala de premsa de la Diputació. També hi assistirà l’alcalde de Tremp, Víctor Orrit, i la coordinadora de la Mostra, Neus Uroz .\nConcert de piano de Festa Major. Maials\nEl diputat Josep Ibarz assisitirà al concert de piano del músic Jordi Romero, que tindrà lloca a la plaça Vilaclosa de Maials. L’acte s’emmarca dins el programa de la Festa Major de Maials.\nMissa de Festa Major i Vermut popular. Sucs\nEl vicepresident primer de la Diputació de Lleida, Miquel Padilla, assistirà a la Missa de Festa Major que tindrà lloc a l’Església Parroquial de la Nostra Senyora de l’Assumpció de Sucs. Posteriorment, tindrà lloc el Vermut Popular a la Pista d’Estiu del municipi.\nReunió amb els alcaldes de les Borges Blanques, Juneda i Torregrossa que reivindiquen la construcció de les rotondes de la N-240. Despatx del President\nEl president de la Diputació de Lleida, Joan Reñé, es reunirà amb l’alcalde de les Borges Blanques, Enric Mir; l’alcalde de Juneda, Antoni Villas, i l’alcalde de Torregrossa, Josep Maria Puig, per escoltar els seus plantejaments davant el problema de la carretera N-240 al seu pas per Juneda.\nSopar Popular de Festa Major. Sucs\nEl vicepresident primer de la Diputació de Lleida, Miquel Padilla, assistirà al Sopar Popular de Festa Major, que tindrà lloc a la pista d'estiu de Sucs. Diumenge, 12 d'agost de 2012\nLliurament de trofeus del 20è Campionat d’Espanya d’Eslàlom. Parc del Segre. Ponts.\nEl diputat de CiU, Josep M. Roigé, assistirà al lliurament de trofeus del 20è Campionat d’Espanya d’Eslàlom, que s’ha celebrat a Ponts els dies 11 i 12 d’agost. Dissabte, 11 d'agost de 2012\nVII Concurs de Gossos d’atura especial Border Collie Montnou-Odèn. Montnou\nEl diputat de CiU, Marc Escarré, assistirà al VII Concurs de Gossos d’atura especial Border Collie Montnou-Odèn.\nActe de commemoració del 1115è aniversari de la mort del Comte Guifré el Pelós, a la Vall d’ora- Navès.\nEl diputat de CiU, Marc Escarré, assistirà a l’acte de commemoració del 1115è aniversari de la mort del Comte Guifré el Pelós, a la Vall d’ora- Navès.\nCloenda i lliurament de trofeus del XIII Trofeu Amistat, Open dels Pirineus. Centre Cívic El Passeig de la Seu d’Urgell\nEl diputat de CiU, Antoni Navinés, assistirà a la cloenda i lliurament de trofeus del XIII Trofeu Amistat, Open dels Pirineus, que se celebrarà al Centre Cívic El passeig de la Seu d’Urgell.\nConcert amb els alumnes de l’Acadèmia Internacional de Música de Solsona (AIMS) Festival 2012. Pati Gòtic del Consell Comarcal del Solsonès\nEl diputat de CiU, Marc Escarré, assistirà al concert que oferiran els alumnes de l’Acadèmia Internacional de Música de Solsona (AIMS) Festival 2012, al Pati Gòtic del Consell Comarcal del Solsonès.\nInauguració de la XVIII edició del Mercat Medieval de Guimerà\nEl president de la Diputació de Lleida, Joan Reñé, arribarà a les 19.30 hores a l’Ajuntament de Guimerà, on signarà el Llibre d’Honor. Posteriorment, visitarà diferents punts del municipi i a les 21.00 hores presidirà la inauguració de la reforma de l’enllumenat del Pont. A les 21.30 hores hi ha prevista la inauguració de la XVIII edició del Mercat Medieval de Guimerà. Reñé estarà acompanyat per la vicepresidenta segona de la Diputació, Rosa M. Perelló.\nInauguració de la XXII Fira d’Art de Salàs de Pallars. Pinacoteca de la Fira d’Art de Salàs de Pallars\nEl diputat de CiU, Xavier Pont, assistirà a la inauguració de la Fira d’Art de Salàs de Pallars (Pallars Jussà).\nRoda de premsa de presentació de la primera Guia turística del Pallars Sobirà per a infants. Sala de premsa de la Diputació de Lleida\nLa sala de premsa de la Diputació de Lleida acollirà la roda de premsa de presentació de la primera Guia turística del Pallars Sobirà per a infants ‘El Petit Investigador’. L’acte comptarà amb la participació del diputat de CiU, Gerard Sabarich; de l’autor de la guia, Joan Ordi, i de l’editora, Marina Iglesias. 11:30\nRoda de premsa de presentació del Campionat d’Espanya d’Eslàlom a Ponts. Sala de premsa de la Diputació de Lleida\nLa sala de premsa de la Diputació de Lleida acollirà la roda de premsa de presentació del Campionat d’Espanya d’Eslàlom a Ponts. L’acte comptarà amb la participació del diputat de CiU, Josep Maria Roigé; l’alcaldessa de Ponts, Maria Antònia Pubill, i el president del Club Nàutic Mig Segre de Ponts, Josep Maria Caubet.\nInauguració de la nova sala del Museu de la Vall de Lord dedicada als guixos emmotllats de la Vall de Lord\nEl diputat de CiU, Marc Escarré, assistirà a la inauguració de la nova sala del Museu de la Vall de Lord dedicada als guixos emmotllats de la Vall de Lord, que promou l’Associació Cultural Vall de Lord.\nConcert inaugural de l’Acadèmia Internacional de Música de Solsona Festival 2012. Teatre Comarcal de Solsona\nEl diputat de CiU, Marc Escarré, assistirà al concert inaugural de l’Acadèmia Internacional de Música de Solsona (AIMS) Festival 2012, que se celebra del 8 al 19 d’agost.\nDiumenge, 5 d'agost de 2012\n25è Aplec Internacional a Budapest\nEl president de la Diputació de Lleida, Joan Reñé, i la vicepresidenta de l’IEI, Rosa Pujol, assistiran als actes de la 25a edició de l’Aplec Internacional que se celebra entre els dies 3 i 5 d’agost a Budapest.\nSetena Trobada de Puntaires de l’AAVV de Pardinyes. Pati del Col•legi Riu Segre de Lleida\nEl vicepresident primer de la Diputació de Lleida, Miquel Padilla, assistirà a la setena Trobada de Puntaires de l’Associació de Veïns de Pardinyes al Pati del Col•legi Riu Segre de Lleida.\nEl president de la Diputació de Lleida, Joan Reñé, i la vicepresidenta de l’IEI, Rosa Pujol, assistiran a la recepció oficial que organitzarà l’Ajuntament de Budapest amb motiu de la 25a edició de l’Aplec Internacional que se celebra entre els dies 3 i 5 d’agost a Budapest. Al llarg de la jornada es faran diferents activitats i espectacles de caire cultural.\nRepresentació de l’espectacle teatral ‘El retaule de Sant Ermengol’. Claustre de la catedral de la Seu d’Urgell\nEl diputat de CiU, Antoni Navinés, assistirà a la representació de l’espectacle teatral ‘El retaule de Sant Ermengol’ de la Seu d’Urgell, que aquest any arriba a la 51ena edició. Divendres, 3 d'agost de 2012\nPresentació de la Cursa de Muntanya Transllena de la Pobla de Cérvoles. Sala de premsa de la Diputació de Lleida\nEl cap de relacions Interdepartamentals de la Diputació de Lleida, Antoni Fo, presidirà la roda de premsa de presentació de la 5a Cursa de Muntanya Transllena. A la presentació també hi assistirà l’alcalde de La Pobla de Cérvoles (Garrigues), Jaume Estradé; el coorganitzador de la cursa, Víctor Sans, i el regidor de Cultura de l’Ajuntament de la Pobla de Cérvoles, Francesc Romero.\nEspectacle inaugural del 25è Aplec Internacional a la Plaça Szabadság de Budapest\nEl president de la Diputació de Lleida, Joan Reñé, i la vicepresidenta de l’IEI, Rosa Pujol, assistiran en l’espectacle inaugural de la 25a edició de l’Aplec Internacional que se celebra entre els dies 3 i 5 d’agost a Budapest.\nVisita del president de la Diputació de Lleida a la Festa Major de Sort\nEl president de la Diputació de Lleida, Joan Reñé, presidirà els actes de la Festa Major de Sort en el dia del seu patró. Reñé arribarà a les 11.45 hores a l’Ajuntament de Sort, on serà rebut pel seu alcalde, Llàtzer Sibís, i on signarà el Llibre d’Honor.\nA les 12.00 hores faran un recorregut per la zona comercial de Sort i a les 12.30 hores assistiran a la Missa Major a l’Església de Sant Feliu. Finalment, a les 13.30 hores, Reñé assistirà al refrigeri popular amb degustació de productes de qualitat dels comerciants del municipi.\nEl president estarà acompanyat pel diputat de CiU, Xavier Pont, i pel cap de relacions am el Món local, Joan Eroles.\nMúsica al pati 2012. Cicle de música en viu. Trobada amb els Acordionistes del Pirineu 2012. Pati de l’IEI\nLa vicepresidenta de la Fundació Pública Institut d’Estudis Ilerdencs (IEI), Rosa Pujol, i el diputat de CiU, Antoni Navinés, assistiran al concert que se celebrarà al Pati de l’IEI, amb motiu de la celebració de la Trobada amb Acordionistes del Pirineu 2012, emmarcat en el cicle de música en viu.


El partit Pirata desembarca a Catalunya | <b>Joan Vallès</b> <b> / </b> | barcelona | Política | El Punt Avui\nEl partit Pirata desembarca a Catalunya El partit Pirata desembarca a Catalunya El partit Pirata desembarca a Catalunya El partit Pirata desembarca a Catalunya + El partit Pirata desembarca a Catalunya E-mail\nbarcelona - 6 octubre 2010 16.48 h\nEl partit Pirata desembarca a Catalunya\nReclamen "democràcia directa" i demanaran un referèndum d'autodeterminació si els afiliats ho volen\nLa formació es presentarà a les pròximes eleccions catalanes\nLogo del partit PIRATA.CAT.\nEl partit Pirata desembarca a Catalunya El partit Pirata desembarca a Catalunya El partit Pirata desembarca a Catalunya El partit Pirata desembarca a Catalunya El partit Pirata desembarca a Catalunya E-mail\nJoan Vallès / - barcelona\nLes pròximes eleccions catalanes es caracteritzaran, en part, per l'allau de petits partits que s'hi presenten, començant per Solidaritat Catalana, de Joan Laporta, i Reagrupament, de Joan Carretero. Una de les noves formacions polítiques que també hi serà present és el Pirata.cat, que defensa, entre d'altres coses, la implantació d'una democràcia molt més directa perquè tothom pugui decidir.\nEl Partit Pirata va néixer a Suècia l'any 2006 quan un grup de gent es va organitzar per defensar, sobretot, la reforma de dues lleis força controvertides en la societat digital actual: els drets d'autor i les patents. La seva popularitat va créixer tan ràpidament que en les últimes eleccions al Parlament Europeu del 2009 va aconseguir treure un diputat. En l'actualitat, el Partit Pirata és present a 47 països. A més, l'abril d'aquest any es va constituir a Brussel·les la internacional Pirata per compartir el gruix dels ideals i col·laborar entre tots els partits nacionals.\nEl portaveu dels pirates catalans, Kenneth Peiruza, justifica la seva creació pel fet que “durant anys hem vist com els polítics han violat els nostres drets, per interessos propis o per d'altres encara més obscurs”. Considera que la gent té interès per la política però“no se sent representada pels partits tradicionals” ni pels polítics. “Ens hem acostumat a pensar que no complir les promeses electorals és un fet normal, i no ho és, o que els polítics ens robin, i això és inadmissible” ha afegit.\nLa diversitat de gent que integra el partit ha fet que es pactés un acord de mínims en el seu ideari, que es basa en la defensa del lliure accés a la cultura, al coneixement i a la informació; el foment de la societat xarxa, eradicant i prevenint l'escletxa digital; la lluita pels drets civils amb la defensa de la privacitat i la presumpció d'innocència i, molt especialment, la implantació d'un sistema democràtic molt més directa perquè tothom pugui decidir.\nEn aquest sentit, Peiruza, creu que és el moment idoni per un “canvi” i intentar “renovar la democràcia i retornar la sobirania popular a la gent”. “El poble és i vol ser un element actiu i decisori, i ja no es conforma amb ser-ho només un cop cada quatre anys”.\nDavant l'actual panorama polític on el sobiranisme pren força i és eix vertebrador de nous partits, Peiruza considera que si els afiliats volen un posicionament nacionalista el partit ho farà, de la mateixa manera, que si exigeixen un referèndum per la independència de Catalunya, també, i “farem campanya perquè la gent hi participi”. Per damunt de tot, el Partit Pirata ha d'estar “al servei dels ciutadans, no pas d'altres poders o grups de pressió”.


Les transaccions amb criptomonedes en el sector immobiliari | Colonial\nInici Blog Les transaccions amb criptomonedes en el sector immobiliari\nLa tecnologia blockchain és una base de dades en el núvol que està distribuïda de manera descentralitzada, és a dir, existeix una còpia d’aquesta base de dades en milers de servidors (coneguts com a miners) que no estan connectats entre ells i que són encarregats de validar i verificar les transaccions. Aquesta tecnologia està canviant la forma en la qual realitzem les transaccions. Aquesta tecnologia està canviant la forma en la qual realitzem les transaccions econòmiques i pot aportar notables beneficis en el sector immobiliari, on anirà augmentant la seva presència.\nSegons un estudi realitzat per l’Observatori de Digitalització Financera (OFD) de Funcas i Finnovating, el mercat de les criptomònades està vivint un bon any, augmentant la capitalització del mercat de les criptomònades un 159% en el primer semestre del 2019 i la moneda virtual posseeix 42 milions d’usuaris a tot el món.\nA causa de l’increment de capitalització, una trentena de països europeus han reconegut la importància de la cadena de blocs en el futur de les transaccions i el Comitè Europeu per a l’Estandarització (CEN) i el Comitè Europeu per a l’estandardització elèctrica (Cenelec), han publicat el libro blanco sobre el blockchain, en el qual es defineixen els estàndards d’aquesta tecnologia.\nEl sector que genera major activitat en relació amb el blockchain és el financer, tot i això, sectors com l’immobiliari es troben en plena evolució i les transaccions amb criptomònades seran cada vegada més empleades.\nA més, tots els avantatges que suposa per al mercat immobiliari: transaccions a temps real, reducció d’intermediaris, la reducció del frau i la manipulació en les operacions, també facilita l’intercanvi d’actius i es guanya liquiditat.\nQuins usos pot oferir el blockchain pel sector immobiliari?\nLa digitalització del sector pot transformar la relació amb intermediaris aportant agilitat, reduint els costos i evitant accions de frau.\nA continuació, es detallen alguns dels processos que evolucionaran gràcies a l’ús de la tecnologia blockchain.\nDigitalitzar les transaccions: oferint contractes intel·ligents que agilitzen el procés i estableixen relacions directes entre venedors i compradors, sense intermediaris per garantir transparència i seguretat.\nTokenització: democratitza la propietat dels actius, dividint els actius en tokens i brindant la possibilitat de revendre la participació d’un actiu en un mercat obert a través d’operacions secundàries.\nLa cerca de propietats: per a localitzar immobles se sol recórrer a plataformes de tercers previ pagament, però la tecnologia blockchain pot solucionar aquesta problemàtica oferint una llista de propietats en una base de dades descentralitzada, distribuint dades a un menor cost i d'igual a igual.\nTransaccions immobiliàries: les transaccions immobiliàries són habitualment processos llargs amb possibles errors i múltiples proveïdors que augmenten el cost. Si s'empren cadenes de blocs, tot el procés pot realitzar-se online i de manera segura, augmentant així l'eficiència i reduint costos i possibles errors.\nPropietat administrativa: l'administració de propietats es gestiona mitjançant diferents programes de programari o manualment, per la qual cosa és complexa i inclou l'interès d'altres parts que no faciliten la gestió dels processos. L'evolució de la tecnologia blockchain en el sector permetrà una sola aplicació descentralitzada.\nSol·licitació d'hipoteques: el procés de sol·licitar una hipoteca, també sol ser un procés llarg a més de la participació de diferents intermediaris. Gràcies al blockchain el procés podria simplificar-se i ser més transparent\nL’ús de transaccions amb criptomonedes permeten gestionar més àgilment els processos relacionats amb el Real Estate i els principals beneficis estan relacionats amb la rapidesa i la transparència.\nEquip verd, un imprescindible a l’oficina


Arturo Valls s'emprenya com mai amb un concursant d''Ahora Caigo'\nArturo Valls s'enfada com mai amb un concursant a 'Ahora Caigo' | GTRES\nCarlitos s'ha unit a la llista de fallades inexplicables del programa\nRedacció 23/10/2020 13:55h\nEl programa d'Antena 3, 'Ahora Caigo' va viure dimecres passat un moment històric per al programa: l'enuig que mai abans havien vist d'Arturo Valls al concurs.\nMozart la 'lia' a 'Ahora Caigo'\nEn l'especial del programa dedicat a «genis de la història», un dels participants, Carlitos, que portava posat el vestit de Mozart, va aconseguir entrar directament en el rànquing de les fallades inexplicables del concurs d'Antena 3.\n«En quin segle es va convertir Marie Curie en la primera professora de la Sorbona?», va ser la pregunta que li va fer el presentador d''Ahora Caigo'. Davant d'això, Carlitos va començar a enumerar tots els segles fins a arribar al segle XIX, a partir d'aquest segle no va tornar a dir cap més. «No ho sé, no ho sé!», deia.\nVa ser llavors quan Arturo Valls va mostrar el seu enuig. «Mira, no m'ha passat mai, però m'he enfadat», va dir sorprès. No es podia creure que el concursant no hauria estat capaç de seguir enumerant els pròxims segles després del XIX, sobretot perquè la resposta correcta era el següent a l'últim que hi havia nomenat Carlitos: el XX. «Però home, segueix. Per què pares al segle XIX?».\nMarie Curie, que va aconseguir ser guardonada amb dos premis Nobel, va ingressar com a professora de física a la Sorbona l'any 1906 com a substituta del seu marit, Pierre, quan aquest va morir. A més de ser la primera dona a obtenir un lloc de docent a una universitat, també va ser la primera dona que va treballar en un laboratori de la institució.\nArturo Valls, presentador del nou programa 'Mask Singer'\nAntena 3 està a punt d'estrenar el seu nou format, 'Mask Singer', un programa on diverses cares conegudes han d'actuar disfressat i amb màscares perquè els jutges i investigadors -Javier Ambrossi, Javier Calvo, José Mota i Malú- intentin esbrinar qui són.\nEl presentador del programa serà Arturo Valls. «'Mask Singer' és una festa», va assegurar el presentador a 'Zapeando'. També va assegurar que el nou programa d'Antena 3 aconseguirà enganxar a l'audiència, ja que això d'haver d'esbrinar qui és la persona que està sota de la màscara és prou interessant.\nÚltima hora Última hora Televisió Última hora Antena 3 Última hora Atresmedia\nSálvame' mostra les proves definitives que destapen la mentida de Tom i Melyssa\nL'audiència, en xoc: Iker Jiménez entrevista una científica que va fugir de Xina


Carles Castell: “Del bé no se’n parla gaire perquè és avorrit” | elCugatenc\nAjornades les eleccions catalanes al 30 de maig.\nCarles Castell: “Del bé no se’n parla gaire perquè és avorrit”\nÉs de Reus i viu a Sant Cugat des dels anys 80 però el símil amb Gabriel Ferrater queda aquí: “Tant de bo, ell tenia una força i narrativa poètica que era una meravella”. Amb més o menys encert el reusenc-santcugatenc Carles Castell ja fa més 10 anys que va rebre el seu primer guardó literari. Des d’aquell recull de contes satírics titulat I... que li va suposar guanyar el Premi Jaume Maspons i Safont de Granollers no ha parat d’escriure aconseguint altres reconeixements com el Premi Llavor de Lletres (2011), el Premi Vent de Port (2012 i 2016), el Premi Literari Ciutat de Tarragona (2012 i 2013), el Premi Literari de Valldoreix (2016) i el Premi Font de Santa Caterina (2017), entre d’altres. Tot just l’any passat va aconseguir el seu darrer reconeixement, el Premi Soler i Estruch de narrativa en valencià que atorga el municipi de Castelló de la Ribera (Ribera Alta) per la seva obra Set pecats. Ara, amb el llibre publicat per Edicions Bullent, es prepara per recórrer el territori i presentar-lo amb un primer acte el 15 de març a la llibreria Paideia de Sant Cugat.\n– Vens de guanyar un premi, que no passa tots els dies.\n– Més bé se’n guanyen pocs. Hi ha gent que escriu molt bé i, al final, guanyes un premi per detalls. Evidentment, cal fer una bona obra però també hi ha un punt de sort.\n– Per què els set pecats capitals?\n– Va sorgir d’un relat, que ara és l’últim del llibre, que anava sobre l’enveja dels escriptors. Em va donar peu a portar els pecats capitals al món de l’escriptura. Miro d’imaginar-me aquestes misèries al món de la literatura. Tot ha quedat en set relats llargs que conformen una peça.\n– Escriptors com a protagonistes però aquest no és un llibre sobre literatura.\n– Hi ha referències però no és cap erudició sobre literatura. Agafar escriptors és una excusa, per la seva vesant pública, l’associació a vicis i caràcters extrems... Però al final el que faig és reflexionar sobre les debilitats humanes com ho hagués pogut fer amb carnissers o advocadesses.\n– Per què escriptors, llavors?\n– És un àmbit que et permet portar les situacions més al límit. També és un espai que conec més que d’altres.\n– Després d’haver-los treballat d’aquesta manera, et quedes amb algun pecat en concret?\n– [Riu] Potser el que trobo més rodó és el de la gola. La incapacitat d’aguantar-te davant del menjar és molt primitiva; el relat ha quedat bé. Però el que més m’agrada dels relats és que, quan parles amb la gent, a cada persona li agrada més un. Els lectors fan seu el text i acaben trobant més connexions amb un relat que amb un altre perquè hi fa més voltes. D’això es tracta.\n– En el dossier de promoció del llibre hi ha una frase que diu: “La literatura és, en definitiva, una riuada de supèrbia, de gola, d’ira, de peresa, de luxúria, d’enveja i d’avarícia”. Deixant bé la literatura, eh?\n– [Riu] Al pròleg faig una petita reflexió. La literatura és plena de gent que ha sigut excessiva en les relacions amb les persones. És fàcil d’associar als pecats. Alhora, moltes grans obres són riuades que exploten les febleses humanes. Els escriptors són víctimes i botxins. La màxima expressió és una frase del Goethe que diu: “Els pecats escriuen la història”. De fet del bé no se’n parla gaire perquè és avorrit.\n– En l’exposició de motius del llibre fas un llarg repàs a autors que t’han marcat, de Quevedo a Truman Capote passant per Góngora, Pablo Neruda, Baudelaire... Hi ha algun que t’ha marcat especialment?\n– Segurament els més propers. Quan parles d’enveja, el primer que et surt, d’haver-ho estudiat a l’institut, és el Quevedo i el Góngora creuant-se sonets. Si penses en els pecats com a excessos, la generació americana dels grans narradors és una referència, com el propi Truman Capote. Són molt extrems en els vicis i això acaba donant obres genials perquè destil·len sentiments i naturalesa humana.\n– I de la literatura catalana?\n– Tinc molts referents. Com a escriptor de relat curt, és inevitable anar a parar a Pere Calders. Però no es poden obviar grans narradors, des de Quim Monzó a Sergi Pàmies. També m’han marcat poetes com Gabriel Ferrater o Vinyoli. I podria dir més autors que m’agraden: Rodoreda, Josep Pla...\n– No saps dir-me’n un...\n– A cada moment de la vida te’n marca un. Recordo que quan tenia entre 16 i 20 anys, Quim Monzó em va marcar molt. Però també recordo haver estat presa absoluta de Jesús Moncada.\n– Tot té un inici. Com va ser el teu en el món de l’escriptura?\n– Fa molts anys que escrivia per gust, però no era un jove malalt d’escriptura. Tenia certa traça perquè, amb la meva vesant científica, havia de fer molts articles i llibres. De més gran, em vaig proposar escriure ficció. Al 2008 vaig enviar un recull de relats al premi de Granollers i va ser el clic. A partir d’aquí vaig trobar ànims i temps.\n– Sona estrany, eh? Un doctor en biologia escrivint dels set pecats capitals.\n– [Riu] Potser però hi ha més gent. A l’Autònoma vaig tenir el David Jou, que és un professor de física que, alhora, és un poeta excel·lent. Jaume Terradas, catedràtic d’ecologia, és un gran escriptor també. No sóc ni a anys llum d’ells. Quan es barreja la doble vesant de la ciència i la lletra surten coses molt interessants.\n– Dels inicis, tens alguna cosa que ara te la mires i penses que no ho hauries d’haver escrit o, com a mínim, d’aquella manera?\n– Segur. Però no acostumo a rellegir textos perquè tots som molt revisionistes. Costa mirar-se ara una cosa de fa 15 anys. Les primeres coses que escrius són molt més impulsives, les tanques prompte. Ara li dono més voltes a tot. Ho deixo allà, després ho torno a mirar, ho canvio. Als primers textos els falta destil·lar en qüestions com el ritme. Des de la perspectiva de la temàtica, potser passa el mateix, amb trames massa senzilles. Intento no ser molt dur amb mi mateix.\n– Sí has tingut una evolució clara en la forma dels relats. Mai n’havies fet tan llargs i connexos entre si.\n– Al 2008 el que vaig fer una un recull de relats molt breus, amb uns 48 per a tot el llibre. He anat fent-ne més, més llargs o més curts, que han optat a premis de relats que han acabat a llibres conjunts. Entre aquell i aquest en vaig fer un amb 15 relats, que no eren ni tant curts com els primers ni tan llargs com aquests. El fil conductor era que a cada relat hi havia una relació entre dos personatges, un dels quals enganxava al següent relat. Donava joc a parlar de les relacions entre les persones, donant-li un toc d’ironia, que permet una literatura fresca. És cert que ara amb només set relats ja tinc un llibre. Però en paral·lel escric molt microrelat. M’agrada destil·lar una idea en 200 paraules.\n– No sé què és més difícil.\n– Hi ha qui diu que això, que l’escriptor vol fer poesia i, quan no se’n surt, vol fer un relat curt; i si no se’n surt, llavors fa novel·la. No sé si estic d’acord però un bon relat curt implica un ritme que no pot decaure, no ha de sobrar ni una paraula, ni tenir daltabaixos...\n– L’escriptor deixa una part d’ell als seus relats. Notes que estàs plasmant la teva vida, fins i tot alguns elements d’aquella més íntima, quan escrius?\n– És impossible separar-ho però, potser, en aquest llibre potser hi ha més vivències puntuals i persones a partir de les quals crees un personatge. En paral·lel faig coses més intimistes, no publicades i que ja veurem què en farem, on aboco més. Concretament Set pecats és un projecte més tancat i m’hi he deixat menys la meva intimitat, no m’he descarnat. Evidentment hi ha anècdotes amb què t’identifiques.\n– Què veurem el 15 de març a la llibreria Paideia?\n– Un acte desenfadat per presentar el llibre. Comptarem amb la presentació de Josep Maria Vallès, director del TOT Sant Cugat, i amb el Pol Izquierdo, periodista i bon amic. Esperem parlar del llibre amb gent, amics i coneguts.\n– T’està servint per tocar territori perquè no només fas presentació a Sant Cugat, també a Reus, Barcelona, Esplugues, Castelló de la Ribera i València.\n– Com el Premi Soler i Estruch és de Castelló de la Ribera, cal anar cap allà. Aprofitarem la setmana del llibre de València. M’agrada molt. El millor moment és quan parles del teu llibre amb els amics. M’encanta quan m’expliquen lectures de fragments i relats que jo ni havia pensat. Quan publiques, el llibre passa a ser del lector. Saber com se l’ha fet seu és el més gratificant que hi ha.\nDionisio Giménez: “‘El pene me dice algo’ és una reivindicació en clau d’humor del dret a votar dels catalans”\nEl periodista florestà ha publicat un thriller humorístic sobre un assassinat passional en una Catalunya independent. La primera edició del llibre serveix per recollir fons per a Ràdio Floresta.\nEdicions Xandri publica una nova antologia catalana de relats negres\nTerra de crims recull 10 històries que tenen elements culturals catalans al centre de trames pròpies de la novel·la negra. L’editorial santcugatenca ha publicat aquest llibre després de l’èxit d’Els crims nostrats.\n“Si tots els comunistes fossin com tu...”\nMarià Mora narra de la mà de Jordi Casas la seva història a Demà, la vida continua, un llibre que repassa la seva vida, des de l’orfanesa fins al càncer del seu fill passant pel sindicalisme a la Pegaso i ECISA.


Complement AMP amb Google Analytics - CA\nflash_auto Creeu pàgines AMP\nComplement AMP amb Google Analytics\nDer HTML-to-AMPHTML Konverter und die AMPHTML-Plugins übernehmen automatisiert das Einfügen von Google-Analytics-Tracking-Codes in die Google-AMP-Seite. Sogar multiple Account-Tracking wird unterstützt!\nInseriu l'etiqueta <amp-analytics>\nEl Generador de pàgines mòbils accelerades detecta automàticament si s’instal·la un codi de seguiment de Google Analytics al vostre propi lloc i llegeix l’ identificador de seguiment de Google Analytics corresponent, és a dir, el número UA .\nEl generador AMPHTML també reconeix el possible ús de diversos números UA , tal com s'utilitza, per exemple, al "Seguiment de comptes múltiples" . El generador en línia AMP converteix automàticament tots els números UA de Google Analytics en una etiqueta "analítica d'amplificadors" i, per tant, també activa el seguiment de Google Analytics existent a la pàgina AMP.\nAmb aquest tipus d’integració de Google Analytics, totes les dades de seguiment analític de la pàgina AMP apareixen al vostre propi compte de Google Analytics , de manera que continuareu rebent totes les dades de seguiment AMP recollides al lloc habitual.\nEl generador en línia AMP admet totes les versions següents de Google Analytics:\nAnonimització IP de Google Analytics "anonymizeip"\nEn alguns països (per exemple, a Alemanya) s’ha de complir una altra condició per poder utilitzar Google Analytics de conformitat amb la normativa de protecció de dades: l’ús de l’anonimització d’IP. Per aquest motiu, Accelerated Mobile Pages Generator admet automàticament la funció de Google Analytics "anonymizeip" i estableix l'últim octet d'una adreça IPv4 o els darrers 80 bits d'una adreça IPv6 a zero abans de desar les dades de l'usuari. Això vol dir que mai no s’escriu una adreça IP completa al disc dur del servidor de Google Analytics.\nEl generador d'Accelerated Mobile Pages no implementa activament l'anonimització IP de Google Analytics, però és un paràmetre estàndard de l'etiqueta "amp-analytics" de la documentació oficial AMPHTML .\nPer tant, les dades de l'etiqueta "amp-analytics" generalment es transmeten de forma anònima.\nInformació de protecció de dades de Google Analytics per a llocs AMP\nPer tal que l’addició automàtica del seguiment de Google Analytics s’utilitzi de conformitat amb la normativa de protecció de dades, cal una nota explícita a la declaració de protecció de dades del vostre lloc web.\nA les pàgines AMP generades a les quals s'accedeix mitjançant amp-cloud.de, al final de cada pàgina AMP es fa una referència a les declaracions de protecció de dades d'amp-cloud.de, que contenen la informació de protecció de dades necessària per al seguiment de Google Analytics.\nTanmateix, si utilitzeu un dels connectors AMP d'amp-cloud, heu d'afegir una nota sobre el seguiment de Google Analytics a la informació de protecció de dades del vostre lloc web.\namp-cloud.de no assumeix cap responsabilitat per qualsevol infracció. Heu de comprovar i assegurar-vos si el vostre propi compte de Google Analytics i les pàgines AMP estan configurades de forma legalment segura. (Paraula clau: contracte de Google Analytics per al processament de dades de comandes segons el § 11 BDSG ).


Aula Hospitalaria Germans Trias i Pujol (Badalona) » TALLERS DE PLÀSTICA (Dimecres oberts)\nEl dia 15 de juny a l’escola de l’hospital vam fer diferents tallers: el joc de ficar les boles als forats que pertanyia, també es va fer un de que amb un tros de cartolina feies un animal i el decoraves com tu volies, amb ulls, cresta, i si volies podies fer-li fins hi tot la llengua de l’animal. Llavors posaves una altra capa de cartloina i la posaves sobre de l’altra, l’estiraves i… et sortia la seva llengua. Si volies podies fer més d’un taller.\nSi ho demanaves t’ajudaven a pintar, retallar i moltes coses més.\nEn general l’escola està molt bé.\nCategories : ACTIVITATS OBERTES, TALLERS DE PLÀSTICA (Dimecres oberts)\nL’EXPOSICIÓ AL DETALL!!!!\nAra que ja fa uns quants dies que podem veure l’exposció en marxa us voliem fer arribar el nostre agraïment pel suport rebut i pels nombrosos comentaris que aneu deixat al la llibreta de l’expo Què t’ha semblat?.\nUs passem un petit video que, per si encara no us hi heu pogut passar, us permetrà veure amb més calma els detalls de la maqueta i l’exposició. Esperem que us agradi.\nDESCOBRIM L’HOSPITAL from AH Germans Trias i Pujol on Vimeo.\nCategories : DESCOBRIM L'HOSPITAL, TALLERS DE PLÀSTICA (Dimecres oberts)\nL’EXPOSICIÓ: DESCOBRIM L’HOSPITAL (DES DE LA 7a PLANTA)\nEl dimarts 24 de Maig vaig estar ajudant a fer la maqueta amb la meva mare, amb la Zoe, la mare de Zoe i l’Eva. No vaig voler estar en l’habitació sinó que volia ajudar en el que podia. Vaig estar retallant les fotos, dibuixant les bombolles del còmic i més coses.\nAhir vam acabar de retallar algunes coses, i després vam poder baixar de la planta la maqueta i tot el material a la planta baixa de l’hospital. Vam estar penjant el treball que havien fet altres nois i noies al llarg del curs.\nEl pare de la Zoe va ajudar a penjar les fregones i més coses. La mare de l’Ahlam, jo i la meva mare vam estar enganxant el blu-tack. L’Ahlam va estar ajudant a penjar coses amb la Zoe. El Kaleem i el seu tiet van penjar el títol de l’exposició i van ajudar a clavar amb el martell alguns murals.\nL’exposició es titula Descobrim l’Hospital .Està a la planta baixa al passadís de l’entrada principal, al costat del banc de sang. A una banda del passadís hi trobem entrevistes fetes per nens i nenes a alguns professionals de l’hospital, i els dibuixos dels quiròfans. A l’altra banda hi trobem les coses plàstiques de diferent professions com per exemple dels periodistes, el personal de neteja, cuiners…\nLa maqueta em va agradar moltíssim. Hi ha tantes coses boniques! Els nens i les mestres van posar molt esforç a aquest treball que han fet. A la maqueta hi ha molts cotxes i tants que no hi caben tots. La maqueta esta al costat del punt d’informació de l’entrada principal.\nUs aconsello venir i mirar aquesta maqueta i l’exposició. Espero que us agradi! L’exposició estarà fins al dia 22 de Juny (l’últim dia del cole). Ara podeu veure dos videos de com ho hem preparat i de l’exposició.\nKsenia (13 anys)\nCategories : ACTIVITATS OBERTES, EXPOSICIONS, TALLERS DE PLÀSTICA (Dimecres oberts)\nLA MAQUETA DE L’HOSPITAL\nEl dimecres 18 de maig va ser un dia especial perquè vam fer un taller amb l’Eva .Vam fer dibuixos de persones , diferents cotxes, vam estar dibuixant a la maqueta de l’hospital finestres i altres coses.\nTambé vam pintar la maqueta. Els pares i les mares ens van ajudar a fer-ho. Però els altres dies fem altres coses diferents a l’escola, els pares i les mares no poden venir. Només els nens i nenes a fer fitxes i també entrevistes a persones de l’hospital com:\nEls metges , cuiners els de neteja, els vigilants i ahir vam fer la entrevista a les mediadores.\nMicky (12 anys)\nPINTEM LA MAQUETA GEGANT\nEn Borja ha redactat un article sobre el Taller de Plàstica del passat dimecres. Ell i l’Andrea han fet el muntatge de fotografies i música! Com escoltareu han triat una cançó molt tendre!\nEl dimarts dia 3 de maig de 2011 va venir l’Eva a l’aula hospitalària. Vam fer les primeres barreges de colors per poder pintar la maqueta gegant de l’hospital de forma més realista possible. Va ser molt divertit. Ens vam embrutar una mica, però va valer la pena perquè vam acabar de pintar-la totalment amb una doble capa de pintura. Van haver molts ajudants: nois, pares, professores, mares…\nEls més petits van pintar una silueta d’una persona i van plastificar els dibuixos que van fer ells mateixos sobre les professions de l’hospital.\nBorja ( 14 anys)\nL’Arnau i en Daniel ens expliquen el taller del passat dimecres amb l’Eva\nQui ho hauria de dir, que al final d’aquesta setmana santa, la meva apèndix decidís inflamar-se? Qui ho hauria de dir que fos una apendicitis (ja que no coincidien els símptomes) i que me l’extirpessin? Qui ho hauria de dir que m’hagués de perdre la primera setmana de l’últim trimestre perquè estic ingressat a l’hospital de Can Ruti? Però ara no he de parlar del meu cas. Qui ho hauria de dir que a la planta de pediatria de l’hospital can Ruti, tots els nens i nenes (pacients de l’hospital) estan tots enfeinats muntant una maqueta gegant (i quan dic gegant és gegant!) de can Ruti?\nNens petits i grans, junts per muntar un projecte comú. Jo demà ja marxo, i n’estic molt satisfet d’haver pogut col·laborar amb l’escola de l’hospital en aquest projecte.\nArnau (15 anys)\nAhir amb l’Eva vam continuar fent una maqueta de l’hospital, vaig estar a fora de l’aula amb en Yeravit i en Arnau, vam començar a enganxar el que era l’edifici gran a les parts de sota com urgències entre altres.\nDesprés el tiet d’en Yeravit va fer les escales i tota l’entrada de l’hospital, nosaltres, quan vam acabar d’encolar tot bé, vam pintar-ho de blanc, per així després poder pintar dels colors que té l’hospital.\nEl taller no està malament, a mi no em va agradar gaire, perquè coses com aquestes ja les faig a l’escola cada setmana, però és entretingut, i esta bé que tothom pogués participar. És una bona manera de passar el temps aquí.\nDaniel (14 anys)\nSEGUIM CONSTRUINT L’HOSPITAL… I ACABEM ELS VIRUS!\nAhir vam fer el taller de l’Eva. Vam construir la maqueta i era molt gran. Jo vaig llimar amb el meu pare. L’Alba i la Lucia van serrar i enganxar. L’Abel va fer virus. La Tania i la Lucia van pintar uns marcs.\nA mi em va agradar molt llimar. Vaig poder posar la música que m’agradava perquè tots ho escoltessin: la Rihana i en Michael Jackson.\nAvui marxo cap a casa!\nLuz (12 anys)\nJo vaig posar pasta de fusta per tapar els forats de la maqueta. I em va quedar genial! Igual que la Luz, jo també marxo cap a casa avui!\nAlba (13 anys)\nNomés feia falta entrar a l’aula per veure que, avui dia 5 d’abril, no faríem el de sempre; alguns farien uns magnífics microbis que, com bé hem aprés a l’aula , formen un gran paper a l’hospital, també uns altres han creat una maqueta del nostre gegant hospital; MANS A L’OBRA!\nCadascú feia el que més li agradava: L’Anabel feia els microbis amb la seva tieta, i la Luz, la Maria amb la seva mare, i la Marta professora també. A las maquetes estàvem: la Roser professora, la Patricia, la Natalia, l’Andreu, en David, l’altre Roser i l’Eva; ella ens ha ensenyat què i com ho havíem de fer tot.\nEls microbis són molt originals, ja que els hem fet alguns de nosaltres. Són de molts colors: blaus, liles, taronges, grocs, etcètera.\nLa maqueta de l’hospital és un projecte gegant! És exactament igual que el de veritat; l’estructura general ja està feta, ara falten els petits detalls com ara la cafeteria, urgències, i d’altres.\nJo crec que tan petits com grans tenim un auto-objectiu que és aconseguir fer somriure a persones que a causa de la seva malaltia mai, mai es rendeixen.\nAhir a l’escola de l’hospital vaig pintar microbis amb la mama i el papa. M’ho vaig passar molt bé.\nMICROBIS I MAQUETA!!!\nAHIR VAIG FER MICROBIS AMB EL MARC. VAM TALLAR PAPERS DE COLORINS I ELS VAM ENGANXAR A UN TAP.JO VAIG ESTAR POCA ESTONA PERQUE EM VA CRIDAR EL METGE PER CURAR-ME.\nELIAS (6 ANYS)\nAquí podreu veure algunes imatges del taller de l’Eva d’ahir, on van participar l’Elias, el Marc, en David, l’Aaron… veureu també treballar amb la maqueta a un dels nostres comentaristes habituals: el voluntari Manel!\nMICROBIS I MAQUETA\nA l’escola de l’Hospital Germans Trias i Pujol, ahir vam fer un taller de manualitats amb les professores que són la Roser i la Marta i l’artista Eva.\nVam fer diferents tipus de manualitats. En Farahan va construir la maqueta de l’hospital; la marta i en Joan van inventar microbis i van estar posant-li paper amb cola. Altres nens i nenes van estar decorant amb pintura 3D la roba de l’hospital i les professores les van penjar al passadís per què tothom les pogués veure.\nTambé durant aquests dies, els nens i nenes hem fet una entrevista a les auxiliars d’infermeria, a les infermeres i a la coordinadora d’infermeria. Ens van explicar en què consta el seu treball i què els agrada i què no els agrada. Després de l’entrevista vam estar provant aparells com al fonendoescopi per poder escoltar el nostre cor. L’Esther us ho ha explicat a un altre article (http://blocs.xtec.cat/aulahospitalariagtp2010/?p=875), on podeu veure el video de l’entrevista.\nMarta (6 anys) i Noemí (17 anys)\nCategories : General, TALLERS DE PLÀSTICA (Dimecres oberts)


Ciutats intel·ligents: postureig o supervivència?\nTECNÒLEG. MÀSTER EN DIRECCIÓ DE SISTEMEs\n© Ciutats intel·ligents: postureig o supervivència?\nL’ésser humà malda per anticipar el futur. Obsessivament intentem visualitzar-lo per la via de la imaginació i el desig. Des de les fosques coves prehistòriques, on dibuixàvem els animals que volíem caçar, fins als oracles d’avui, la supercomputació, la IA (Intel·ligència artificial) o el big data, volem dominar el nostre destí, però, com va escriure amb una certa ironia melangiosa Paul Valéry, “el problema dels nostres temps és que el futur ja no és el que era”.\nHem trigat centenars de milers d’anys a passar de la pedra al vapor, fraccions de segle a fer el salt d’aquest a la gasolina, uns pocs decennis per aplicar la fabricació en sèrie i, pocs anys després, amb la irrupció de la robòtica, la IA, el big data, les criptomonedes, la ciberseguretat o les fake news, ens trobem enmig de la quarta revolució, ideològica i industrial, en el que s’ha anomenat –en anglès– un món VUCA (volàtil, incert, complex i ambigu), un escenari que ja ens va anticipar Zygmunt Bauman amb la seva teoria de la modernitat líquida: ja res és per sempre, les fronteres físiques i ideològiques es difuminen i tot s’interrelaciona. Enmig d’això, les ciutats actuals encara mantenen la infraestructura, l’organització i els serveis que intentaven adaptar-les a la revolució industrial.\nPerò la natura –de la qual no hem d’oblidar que formem part– segueix, en les seves manifestacions, el model de creixement exponencial. Un cop arrenca, avança en una progressió cada cop més accelerada. A penes una minsa fracció de població vivia en un entorn urbà al segle XVIII. Amb la irrupció de la revolució industrial es produïren les grans migracions a les ciutats i continents que, avui, sumades a l’increment de l’esperança de vida, ens han portat a un planeta superpoblat en què, de mitjana, ja el 50% de la població està arrelada a les ciutats, i amb un creixement accelerat que preveu que l’any 2050 aquest percentatge sigui del 70% de la població, el 40% de la qual residirà en zones d’alt estrès hídric i/o inundables (World Water Council). Aquests dies, a l’Smart City World Congress de Barcelona, s’ha reflexionat sobre com donar resposta a aquest repte. El concepte de les ciutats es transformarà a l’interconnectar-se aquestes formant megàpolis o megalòpolis, i el seu conjunt (segons el projecte OBOR), al seu torn, s’interconnectarà en un entorn global que unirà Europa, Àsia i Àfrica, aplegant el 60% de la població del planeta i el 30% del PIB mundial. En definitiva, les ciutats creixeran com mai ho havien fet fins ara, i ho faran sobre models que cal transformar radicalment. Quina ironia!, quan pensàvem que les TIC ens portarien a un món idíl·lic amb la població desagregada, vivint lliures a la natura i treballant cooperativament des de la distància..., heus ací que mentre somniàvem en aquest “futur possible” (que ja no és el que era), la influència de l’economia ens ha abocat a la concentració. El premi Nobel Paul Krugman la defineix com l’economia de l’aglomeració: la productivitat per lloc de treball és proporcional a la concentració i la proximitat entre els centres productius. En definitiva, depèn del volum. L’efecte demolidor d’aquesta economia global ens ha portat, per exemple, que 10 grans grups gestionin l’alimentació al món, o que 8 grups mediàtics gestionin la comunicació a Espanya. El món convulsiona, el treball i la societat muten amb les noves formes d’una economia i un mercat que per les dimensions de la globalització són insòlites. El dia 11 del mes de novembre passat se celebrà el Single Day, l’equivalent al Black Friday però pensat per a solters (11/11) del planeta. En aquesta campanya global de consum massiu, d’una durada de 24 hores, el primer minut es va facturar més de mil milions de dòlars americans, i al final del dia s’havia generat un moviment econòmic per valor de 38.300 milions de dòlars. Més que el PIB anual d’Estònia, Xipre o Tunísia!\nLa globalització és la nova economia que remou estructures socials i provoca l’explosió demogràfica. Tot interactuant en un creixement imparable ens enfronten a un repte colossal, redefinir l’espai, les infraestructures i els serveis a les persones com a model i repte de transformació de les ciutats. Les ciutats només seran intel·ligents si ho són les persones que les componen. Seran ciutats gestionades sota un model de governança i de treball en xarxa amb una estratègia que contempli l’educació, la cultura, el suport social, la convivència, l’economia, la pràctica democràtica, el transport, l’energia i l’urbanisme, entre altres, com a vectors verticals d’actuació, i ara sí, sobre aquests vectors, transversalment, aportem-hi la tecnologia que permeti potenciar-los, donant suport i respostes als reptes de la convivència, la inclusió, la creativitat, la sostenibilitat, el comerç de proximitat... En definitiva, construir un humanisme tecnològic. No hem de bastir només ciutats digitals, sinó ciutats intel·ligents, que ho seran per ser-ho els seus ciutadans i ciutadanes.\nAquesta transformació ens aboca a un repte incòmode però necessari, perquè, com afirma Jacques Attali, anticipar el futur ens descobreix la necessitat de realitzar actes exigents que voldríem, per comoditat, eludir. Però qui no prevegi el futur avui està forjant un demà tràgic. Lluitem amb il·lusió, imaginació, energia i constància per les persones i les ciutats intel·ligents del futur. No és postureig, és supervivència.


Moyà, a quarts de final de Sydney\n28 setembre 2020 21:03\nEl mallorquí Nadal superà el croata Ancic a la segona ronda d'Aukland\nJosep Maria Sastre | 15 gener 2004\nEl mallorquí Carles Moyà i el català Tommy Robredo es classificaren ahir per als quarts de final del torneig de tennis de Sydney, després de superar el francès Michael Llodra i el thailandès Paradorn Srichaphan, en segona ronda. El mallorquí, tercer cap de sèrie i campió la setmana passada del torneig de Madràs a l'Índia, tornà a demostrar que està en molt bon moment de forma en aquest inici de temporada i dispost a brillar la setmana pròxima a l'Open d'Austràlia amb un triomf en dos sets per 7-6 (7/5) i 6-3.\nUna mica més complicat ho va tenir Tommy Robredo per superar el cinquè cap de sèrie de la competició, Paradorn Srichaphan, en tres set. Després de perdre el primer, el català remuntà el partit i, després d'empatar amb un contundent 6-1 al segon, va endur-se el tercer i el partit en el «tie-break». Ara, als quarts de final s'enfrontaran Moyà i Robredo, assegurant així la presència espanyola a semifinals.\nAixí mateix, Félix Mantilla, per la seva part, va perdre de forma clara davant l'australià Todd Reid per 6-4 i 6-1. D'altra banda, el mallorquí Rafel Nadal, que també s'està preparant per a la disputa de l'Open d'Austràlia la setmana que ve, es va classificar ahir per als quarts de final d'Auckland després de superar en segona ronda el croata Mario Ancic en un partit disputat a dos sets que es resolgueren en el «tie-break» per 7-6 (7/0) i 7-6 (8/6).\nAmb el seu triomf, el tennista manacorí es converteix en l'únic espanyol en el torneig de Nova Zelanda, després que «Beto» Martin i David Sánchez foren eliminats a mans del brasiler Gustavo Kuerten i l'holandès Raemon Sluiter, respectivament. Després de superar Alex Corretja, Guga Kuerten, tercer cap de sèrie, demostrà ahir una altra vegada estar en un gran moment de forma en aquest inici de temporada i just necessità dos sets (6-2 i 6-4) per deixar fora Beto Martín.\nIdèntica sort va tenir David Sánchez, que plantà cara davant Sluiter en el primer set, que es resolgué en el «tie-break», però que acabà perdent el segon amb claredat. El pròxim rival de Nadal serà el francès Carraz, que eliminà el seu compatriota Fabrice Santoro en dos sets per un contundent 6-2 i 6-4.


COAMSS / OPAMSS I - Àrea Metropolitana de Barcelona\nCOAMSS / OPAMSS I\nL'espai públic com a element integrador del desenvolupament econòmic i social a l'Àrea Metropolitana de San Salvador (El Salvador) per afavorir la cohesió social i la convivència ciutadana.\nIniciat 22-12-2016 Finalitzat 30-06-2018\nEl projecte té com a objectiu enfortir la cohesió social, el desenvolupament socioeconòmic i la construcció de ciutats segures a partir d'una gestió integral de l'espai públic a l'Àrea Metropolitana de San Salvador (AMSS).\nEs treballa en una doble estratègia, d'una banda, s'enforteixen les capacitats institucionals del COAMSS / OPAMSS en la planificació, formulació i gestió d'espais públics inclusius, equitatius, segurs i sostenibles, i d'altra s'intervé en dos espais públics a partir de la nova metodologia de treball en dos municipis del AMSS.\nEn un primer moment es treballa internament en l'elaboració d'una metodologia per la revitalització d'espais púbics des de l'enfocament de drets, d'equitat entre homes i dones, diversitats, cultura de pau i sostenibilitat ambiental. Es parteix de la participació ciutadana implementant processos participatius en els territoris des de l'anàlisi del espai fins a la seva dinamització.


Textos- Text de Plató: l'ésser i el moviment\nPlató: l’ésser i el moviment, crítica d’Heràclit\nSòcrates.− Quin és el mètode que hem de seguir per conèixer o descobrir la natura dels éssers, és una qüestió que pot sobrepassar la meva capacitat i la teva. L’important és reconèixer que no és en els noms, sinó en les coses mateixes, on cal estudiar i buscar les coses.\nCràtil. − A mi em sembla que és així, Sòcrates.\n− Procurem a més a més no deixar-nos induir a error pel gran nombre de paraules que es refereixen a un objecte comú. Els que han creat aquests noms ho han fet en la creença que totes les coses estan en un moviment i un passar perpetus. Perquè em sembla que això era el que creien. Però pot ocórrer que no sigui així, i que els autors d’aquests noms s’hagin deixat arrossegar per un remolí a què ens porten amb ells. Examina, en efecte, admirable Cràtil, un pensament que sovint ve a la meva ment com un son: allò bell, allò bo, i totes les altres coses d’aquesta classe, cal dir que existeixen en si, o que no existeixen?\n− Quant al que a mi es refereix, Sòcrates, crec que existeixen.\n− No es tracta de veure si hi ha un rostre bell, o algun objecte d’aquesta natura: tot això em sembla en un fluir perpetu. Sinó allò bell en si, cal dir que és eternament tal com és?\n-Com una cosa pot existir si passa sense parar? Si està un instant de la mateixa manera, està clar que durant aquest temps no passa. Així doncs, si està sempre de la mateixa manera i és sempre la mateixa, com podria canviar o moure’s, sense apartar-se de la seva essència?\n− No podria.\n− A més a més, una cosa sempre en moviment ningú la podria conèixer. Mentre ens acostéssim per conèixer-la, es convertiria en una altra i d’una altra natura, de manera que no podríem saber el que és ni com és. Cap coneixement pot conèixer el que coneix, si aquest objecte no té cap caràcter determinat.\n− És com dius.\n− No pot tampoc dir-se que hi hagi algun coneixement, Cràtil, si tot canvia sense parar i si res roman. Perquè si això que anomenem coneixement no deixa de ser coneixement, el coneixement roman i hi ha coneixement. Però si la forma mateixa del coneixement canvia, llavors una altra forma succeeix a aquella, i no hi ha coneixement. De la mateixa manera es prova que tampoc hi haurà ningú que conegui ni res que sigui conegut. Si al contrari el que coneix existeix, si el que és conegut existeix, no veig què semblant tenen tots els objectes que acabem d’anomenar amb el passar i el moviment. Són així aquests objectes, o són d’una altra manera, és a dir, com pretenen els seguidors d’Heràclit i molts altres? És un punt que no és fàcil dilucidar. Però no és propi d’un home sensat inclinar-se per les paraules i entregar-los a si mateix i la seva ànima, ni tenir-los a elles i als seus autors una confiança absoluta, i afirmar, com si ho sabés, que no hi ha res estable, que tot es dissol com el fang, que les coses s’assemblen a algú malalt de refredat i són arrossegades en un moviment i un passar perpetus. Potser és així, Cràtil, potser és d’una altra manera. És necessari perquè examinar aquest punt amb valentia i amb la major atenció sense admetre res a la lleugera. Tu encara ets jove i estàs en la flor de l’edat. Comunica’m, si si s’escau, allò que esbrinis.\nTraducció catalana feta a partir de l'edició en castellà\nCrátilo, 439b 440d. (R. Verneaux, Textos dels grans filòsofs. Edat antiga, Herder, Barcelona 1982, p.17-19).


CÒMICS | krei24\nWebcòmics; còmics a la xarxa\nEls suports i les formes tradicionals de publicació dels còmics ja fa anys que estan canviant. Cada cop són més els autors que opten per Internet per treure al mercat el seu còmic. D’aquesta manera s’estalvia el pas feixuc, costós i sovint desalenant de passejar el projecte per les editorials que, com es lògic, miren la feina de l’autor des de un punt de vista de rentabilitat. Això fa que moltes propostes interessants puguin ser ignorades.\nA Catalunya, a Espanya i, de fet, a tot el món (els webcòmics són un producte global que ha nascut amb internet) hi ha hagut un esclat d’aquest tipus de treballs que, alhora, han transformat la forma de com arribar a guanyar diners d’una cosa que s’ofereix, en un primer moment, gratuïtament.\nDes de Krei24 volíem oferir-vos una modesta guia de webcòmics en llengua catalana i castellana per aquells que us agrada llegir còmics, i tinguin ganes d’ampliar gustos i referències. Sense cap dubte els webcòmics seran els referents per aquesta nova forma de consum cultural, que cada dia reclama amb més força el seu propi espai a la nostre societat.\nAbans voldríem trencar una llança en contra els prejudicis que encara planeja sobre la paraules “còmic” o “historieta” , i és que sovint es relaciona amb quelcom menor de caire educatiu i, per tant, per la mainada. Res més lluny de la realitat: El còmics és un llenguatge artístic propi i madur amb els seus propis generes. Per això tingueu clar que de webcòmics en trobareu per totes les edats i gustos.\nSi els voleu tenir agrupats per temàtiques i autors hi ha algunes plataformes on-line que agrupen bona part dels webcòmics, en llengua espanyola, que podem trobar per internet:\nEn català podem trobar la plataforma Clicomics on es poden votar les cómics així com veure notícies en relació als cómics.\nUn dels pioners va ser El Listo (Xavier Àgueda) a la web El Listo: Cómics de humor, amor, sexo y cultura amb més de 650 còmics publicats.\nAlgunes de les figures més influents en llengua castellana trobem;\nLas Cronicas PSN, les aventures de l’Andrés, un “frikisexual” i els seus amics a mig camí entre la realitat i la ficció.\nRun Time Comics, amb diversitat de tires de sexe, política, temes socials sempre amb un punt de provocació.\nSinergia sin Control, tires relacionades amb el món dels programadors i la informàtica totes elles amb centenars de milers de visites diàries.\nAltres també amb un bon número de visites diàries i un ampli número de seguidors són Chica de serie B, El Rechiste, Litos de sus Odiolitos, Nariz puntiaguda, El sistema 13, Fantasmitas, OeMeGe, Moderna de pueblo per “moderns” que no volen ser “moderns”, ¡Eh, Tío! que també publica el webcòmic El vosque, Spooky, Con dos Tacones, Conejo frustrado, Oseano des de Mèxic, i molts més…\nAlguns webcòmics han tingut la seva pròpia publicació en paper i una amplia gamma de merchandising com:\nEl joven Lovecraft, un webcòmic sobre un Howard Phillips Lovecraft nen dallò més sinistre i entranyable alhora.\nRIP, històries negres d’un cementiri molt animat.\nLa guarida del Leviatán, el que passa en una botiga especialitzada en còmics.\no La cripta del horror inombrable, autor d’origen francès però que publica en espanyol.\nEn català pots llegir;\nEl Tentacle, segurament un dels més coneguts i divertits des de Osona.\nCap Calent de Joan Puig, Júnior. Les relacions de parella a vegades no són fàcils.\nGargotaire o les histories d’un biòleg.\nUn altre biòleg és Iósódéu amb els seus Croisants.\nLa tira de cargols, de Franchu i que també ha publicat en paper gracies a un projecte de finançament col·lectiu.\nNicolau, el cuc adicte al sexe.\nAndrea, la noia down.\nEl controvertit Dani Saus amb el seu particular estil de dibuix i humor polític.\nMiquel Serra, el cineasta de l’Empordà fent mofa de les noves estrelles de la cultura catalana des del Gironès.\nPodem anar ampliant la llista amb altres webcomics. Escriu-nos i fes-nos les teves recomanacions krei24@gmail.com\nPost escrit per Meri Gil.\n© Totes les imatges d’aquest post són propietat dels seus respectius autors.\nWritten by merigil Publicat dins de CÒMICS, Cultura Re-Creativa


Casaments i esdeveniments a Barcelona - Hotel Dolce Sitges - Espais per a casaments a Espanya\nEspai exclusiu per a celebrar les seves noces a Sitges Barcelona\nCasar-se a Dolce Sitges-Barcelona farà que les seves noces siguin inoblidables i exclusiva: un entorn idíl·lic amb increïbles vistes al mar per a la cerimònia i l'aperitiu, diferents espais únics per al banquet i un servei professional, amable i diligent per a cuidar fins a l'últim detall i delectar-los amb una deliciosa cuina. Consulti els nostres detalls exclusius més a baix.\nPer a més informació, contacti sense cap compromís amb la nostra Cap de Vendes de noces, banquets i esdeveniments socials, Elisabet Rodas: (T) + 34 938 109 008 ou (E): Elisabet.Rodas@dolce.com\nGràfic de capacitats Plànols de planta Menú de banquets\nUn menú degustació gratuït per a núvia, nuvi i 2 convidats\nServei de guarda-roba, a petició i segons necessitats\nAparcament gratuït per als hostes, segons disponibilitat\nHabitació per a nuvis que inclou esmorzar bufet*\n1 Massatge de teràpia Zen durant 45 minuts en cabina amb doble massatge*\nÚs gratuït de la zona d´aigues i esportiva de Dolce Vital Spa*\nRevisió tardana, segons disponibilitat\nTarifes especials per als hostes\nCena d'aniversari per al primer aniversari de noces\n* Vàlid per a clients amb més de 80 persones adultes. Per casaments amb menys convidats, tenim detalls especials. Poseu-vos en contacte amb els especialistes de l'esdeveniment.\nMediterrani és una sala polivalent sense pilars, llum natural i accés directe al jardí.\nHabitació plana, sense columnes\nExquisida decoració clàssica\nFins a 280 persones\nVisita virtual a Mediterrani\nLa sala de ball Sitges és bonica, clàssica i elegant, amb una llum natural fantàstica i accés directe al jardí.\nMagnífiques vistes al mar Mediterrani\nExquisida decoració clàssica o chic\nFins a 260 persones\nSitges ha estat un destí amigable per LGBT des dels anys cinquanta. Celebreu el vostre dia especial amb nosaltres al nostre jardí únic, amb les seves vistes incomparables del Mar Mediterrani i Sitges. Compartiu l'experiència Gourmet mentre el nostre Equip d'organització de esdeveniments assegura que els teus somnis es facin realitat, treballant des del primer moment com els teus millors aliats en segon pla perquè puguis brillar a l'escenari central.\nEl nostre únic jardí, amb vistes incomparables del Mar Mediterrani i Sitges, serà l'escenari perfecte per a una cerimònia civil amb tots els detalls romàntics que qualsevol parella pugui somiar.\nViu una experiència gastronòmica a la mà del nostre equip culinari, que prepararà propostes delicioses i temptadores per delectar els paladars més exigents.\nEl nostre Equip d'organització d'esdeveniments farà realitat els vostres somnis: treballant des del primer moment com els vostres millors aliats en segon pla perquè pugueu brillar a l'escenari central.